دوورکەوتنەوەی سلێمانی لە ڕۆمانسییەت | ئاژانس\nHome بیروڕا دوورکەوتنەوەی سلێمانی لە ڕۆمانسییەت\nشاری سلێمانی لە کوێی نەخشەی شارە ژیرەکانی دنیادایە؟ ئایا کافێ زۆروبۆرەکانی، گەنجە توڕەکانی، ژنە ئازاکانی، دەزگا حکومییە تەمەڵەکانی و ڕێکخراوە زۆرەکانی، بەرەو دنیای مۆدێرنەی دەبەن؟ مەبەستیشم لە مۆدێرنە، تیۆرە ئاڵۆزەکان نییە بەقەدەر ئەوەی مەبەستم لە جادە و ڕووبەری گشتی و تۆڕی ئاوەڕۆ و دابەشکردنی کارەبا و ئاو و خزمەتگوزارییە گشتییەکانە، چونکە مۆدێرنە پێش ئەوەی وشەسازی و تیۆری ئاڵۆز بێت، لەدایکبووی شار و تەلارسازی و تۆڕەکانی گواستنەوە و خزمەتگوزارییە.\nسلێمانی وەک زۆر شاری تری دنیای دواکەوتو، تا ئێستا شارێکە لەسەر رێتمی بەخشانی ڕۆمانسی ئەجوڵێت. پەخشانێک لەناو دوەم ئۆکسیدی کاربۆنی ״موەلیدە״و ئۆتۆمبێل و سیستمی ژەنگاوی گواستنەوەی گشتی – پاسە کۆنەکان – و بۆنی ئاوی تانجەرۆدا دەخنکێت. هاووڵاتیانیش لەهەمان پەخشاندا هەناسە ئەدەن و ئەجوڵێن، لەوانەیە باشترین بژرادەی ئێوارانیش پێشنیاری پیاسەیەکی سەهۆڵەکە بێت کە بەردەوام لەبەر دەنگی موەلیدەکان ئەبێ بەهات و هاوار قسە بکەین و لەیەکتری تێبەگەین.\nنامەوێت لێرەدا، بەراوردی سلێمانی لەگەڵ ستۆکهۆڵم، پاریس، لەندەن و مۆنتریال بکەم، بەڵام خەڵکیش مافی ئەوەی هەیە بزانێت ئەم شارانە چۆن بەڕێوە دەچن؟ ئایا بودجەیان زیاترە یان سیستمی بەڕێوەبردنیان بەباشی ئیدارەی پارە دەکات و دورە لە گەندەڵی و دواکەوتنەوە؟ لە وڵامی ئەم پرسیارەدا بەباشی ئەزانم چیرۆکی ئاوی پیسی ئاوەڕۆی ستۆکهۆڵم بگێڕمەوەو بەڕستەیەک دەست پێبکەم کە خاوەنەکەی کاترین ڤانگراد-ی پارێزگاری ئەو شارەیە. ڕۆژی ٢٥ی مانگی ئابی ڕابوردو لە ئاهەنگی کردنەوەی کۆنگرەی جیهانی ئاو لە ستۆکهۆڵم، ڤانگراد وتی: ئێمە تا ئێستا ڕابوردومان دیاری نەکراوەو نازانین چۆنە، بەڵام ئەوەی لێی دڵنیاین ئەوەیە کە ئاو ئەو داهاتوە دیاری دەکات.\nئەم قسەیەی ڤانگراد تەنها لەسەر ئاوی دەریاو ئەو هەمو ڕوبەرە شینەی تەنیشت ستۆکهۆڵم نیە، بەڵکو ئەو ئاوانەش دەگرێتەوە کە لە زێرابەکانەوە دەردەچن، بەڵام لەبری بڵاوکردنەوەی بۆنی ناخۆش و پیسکردنی ژینگە وەک سەرچاوەی گازی سروشتی بۆ ٣٦٪ی پاسە ناوخۆییەکانی شارەکە بەکار دەهێنرێن. ئاوی ئاوەڕۆو پیسایی ملیۆنێک کەس و چەوری ڕیستۆرانەکان عەماری تایبەتدا ئەترشێنرین و گازی ئۆرگانیکیان لێ دروست دەکرێت، لەسەرەتادا ئەو گازە بۆ گەرمکردنەوە بەکار دەهێنرا، بەڵام لەسەرەتای ئەم سەدەیەوە بۆ پاسەکانی گواستنەوەی گشتی بەکار دەهێنرێت و هەر لەم رێگایەشەوە ڕێژەیەکی زۆر لە کاربۆن لە ئاسمانی شارەکەدا کەمکراوەتەوە. واش مەزەندە دەکرێت ساڵی ٢٠٣٠ بەتەواوەتی لە کاربۆن پاکبکرێتەوەو تەنها گازی ئۆرگانیکی بۆ هەمو ئامرازەکانی گواستنەوەی گشتی بەکار بهنێرێت. بەم شێوەیەش ستۆکهۆڵم وەک یەکێک لە شارە ژیرەکانی دنیا Intelligent City تەماشا دەکرێت.\nبەگەڕانەوە بۆ سلێمانی، بەناچاریش ئەگەڕێینەوە بۆ تانجەرۆ کە بوەتە سەرچاوەی پیسبونی شارەکەو دەریاچەی دەربەندیخان کە سەرچاوەی ئاوی خواردنەوەو کشتوکاڵ و وزەیە بۆ دانیشتوانێکی زۆر. ساڵانێکی زۆرە بەرپرسانی حکومەتی هەرێم لەهەمو بۆنەیەکدا باسی ئەوە دەکەن کە پرۆژەیان بۆ چارەسەرکردنی ئاوەڕۆکە هەیە، بەڵام قسەکان تا چەمی تانجەڕۆ نەڕۆیشتون!. کۆمەڵگەی مەدەنی و سێکتەری ئاکادیمی ڕۆڵێکی بەرچاویان لەپیشکەشکردنی ئەڵتەرنایتیڤێکدا نەبینیوە. هەڵبەتە باس لە سێکتەری تایبەتی ئابوری ناکەین، چونکە ڕۆڵیکی خراپیان لەم مەسەلەیەدا بینیوە، گلەیی خەڵکێکی زۆری نزیک ئاوەڕۆکە ئەوەیە کە کارگەکانی ڕۆن لەناوچەکەدا، پاشەڕۆو بۆماوەی کارگەکانیان فڕێدەدەنە ناو خاشاکی سلێمانی-یەوەو هەر لەوێشەوە ئەو پاشەڕۆیانە دەڕژێنە ناو ئاوەڕۆکەوەو دەڕژێنە دەریاچەی دەربەندیخان.\nباشترین پێشنیار بۆ ئیدارەی سلێمانی ئەوەیە دەسەڵاتی ئۆتۆنۆمی خۆی بەکار بهێنێت و ئاوەڕۆی تانجەرۆ، لە سەرچاوەی قەیرانێکی ژینگەییەوە بگوازێتەوە بۆ سەرچاوەی دابینکردنی وزە. ئەگەر ئەوەش لەتوانادا نیە، وێستگەیەکی پاککردنەوەی بۆ دانبرێت و ئاوی قورس و پیس، فیلتەرە بکرێت و ئاوێکی پاک ببێتە سەرچاوەی دەریاچەی دەربەندیخان، چونکە ئەمڕۆ دەمی وەبەرهێنانە لە ئاودا، تەنانەت ئاوی پیسیش، لەوەش زیاتر پاشەڕۆو دانیشتوان کە خۆی بەشێکە لە ئاوەڕۆکە. ئەگەر سلێمانی هەنگاوێکی لەم شێوەیە بنێت، هەنگاوێک دەچێتە پیشەوەو لەنەخشەی شارە ژیرەکان نزیک دەبێتەوەو لە پەخشانی ڕۆمانسی دور دەکەوێتەوە.


عێراق: ده‌بێت وڵاتان فشار بخه‌نه سه‌ر ئه‌مه‌ریكا له‌سه‌ر سزادانانی له‌سه‌ر ئێران به‌رده‌وام نه‌بێت\n2018-08-08 [03:59 AM]\nوه‌زاره‌تی ده‌ره‌وه‌ی عێراق داوا له كۆمه‌ڵگه‌ی نێوده‌وڵه‌تی ده‌كات، داوا له ئه‌مریكا بكه‌ن له‌سه‌ر سزادانی ئێران بوه‌ستێت چونكه ره‌نگدانه‌وه‌ی نه‌رێنی گه‌وره‌یان له‌سه‌ر عێراق و تێكڕای ناوچه‌كه ده‌بێت.\nوه‌زاره‌تی ده‌ره‌وه‌ی عێراق، ئه‌مڕۆ چوارشه‌ممه له به‌یاننامه‌یێكدا رایگه‌یاند كه عێراق بنه‌مای گه‌مارۆدانی ئابووریی هه‌ر وڵاتێک ڕه‌ت ده‌كاته‌وه كه به‌شێوه‌یێكی سه‌ره‌كی زیانی بۆ گه‌لانی ئه‌و وڵاته ده‌بێت.\nوتیشی، عێراق هه‌ڵوێسته‌كانی ئێران بۆ پشتیوانی عێراق له قه‌یرانه‌كاندا به‌رز ده‌نرخێنێت و پێشیوایه هه‌ر زیانێک به‌ر یه‌كێک له‌وڵاتان بكه‌وێت زیانیش ده‌بێت بۆ ئاسایش و ئارامی ناوچه‌كه به‌گشتی.\nئاماژه‌ی به‌وه‌ش كردوه، له‌كاتێكدا وه‌زاره‌ته‌كه‌یان ستایشی هه‌ڵوێسته‌كانی كۆماری ئیسلامیی ئێران ده‌كات كه له‌گه‌ڵیدا دژ به تیرۆر وه‌ستاوه‌ته‌وه و پشتیوانی عێراق بووه له شه‌ڕی تیرۆردا، داواش له كۆمه‌ڵگه‌ی نێوده‌وڵه‌تی ده‌كات گوشار دروست بكه‌ن له پێناو به‌رگرتن له ئیداره‌ی ئه‌مریكا بۆ به‌رده‌وام بوون له‌سه‌ر سزاكانی سه‌ر ئێران، چوونكه به‌پێی به‌یاننامه‌كه ئه‌و سزایانه ره‌نگدانه‌وه‌ی نه‌رێنی گه‌وره‌یان له‌سه‌ر عێراق و تێكڕای ناوچه‌كه ده‌بێت له‌ڕووی ئابووری و كۆمه‌ڵایه‌تییه‌وه له كاتێكدا ئێران دراوسێیێكی گرنگه له‌ڕووی جوگرافییه‌وه.


پرۆسه‌یا هه‌لبژارتنێ .. و دیارده‌یا خۆ فروتنێ ! | Evro News\nسه‌ره‌كى گۆتار پرۆسه‌یا هه‌لبژارتنێ .. و دیارده‌یا خۆ فروتنێ !\nپرۆسه‌یا هه‌لبژارتنێ .. و دیارده‌یا خۆ فروتنێ !\n- به‌یار باڤى –\nئێك ژ ئه‌وان دیارده‌یێن ( نه‌شاز ) و نه‌شایسته ل ئه‌ڤان هه‌لبژارتنێن ئه‌ڤان چه‌ند سالێن دوماهیێ ل هه‌رێمامه دهێنه كرن دیارده‌یا بده‌لیڤه دیتنێ یه (انتهاز الفرصه)بۆ ئه‌و كه‌سێن بۆ به‌رژه‌وه‌ندیا خۆ یا تایبه‌ت, لناڤبه‌را شه‌ڤ و رۆژه‌كا دا ده‌نگ و ره‌نگێ خۆ دگهۆرن ژ ئه‌ڤى سه‌نگه‌رى\nبۆ سه‌نگه‌رێ دێ كو ژبه‌ریا ( گه‌رماتیا بازارێ هه‌لبژارتنا ) ب هه‌زاران ئاخفتنێن كرێت ودیتنێن نه‌رێنى په‌سنا به‌ره‌یێ دى دكر و لێ دنێرى !\nراسته مرۆڤ ب سروشتێ خۆ هه‌ر هزر و ره‌وشت و ره‌فتاره‌كا هه‌بیت ژ ژینگه‌ه وجڤاكێ خۆ وه‌ردگریت ودئه‌نجامدا ئه‌ڤ هزر و دیتن و ره‌وشت و ره‌فتاره قابیلى گهۆرینێنه ,و هه‌ر ئه‌ڤ ساخله‌ته‌یه ژى كو مرۆڤى ژ كه‌ره‌سته‌یێن بێ گیان وگیانه‌وه‌رێن دى جودا دكه‌ت ..\nلێ تشتێ به‌روڤاژى هه‌مو پره‌نسیب وبهایێن جڤاكى ئه‌و دیارده‌یا ( سه‌نگه‌ر گهۆرینێ ) یه ل ده‌مێ نێزیك بونا هه‌لبژارتنان كو ژ نشكه‌كێ ڤه دێ بینى كابرایه‌ك هه‌مى ژیێ خۆ دگه‌ل لایه‌نه‌كى بۆراندى و ب هه‌لكه‌فت و بێ هه‌لكه‌فت بانگه‌شه بۆ ئه‌ڤى لایه‌نى و ( ئایدیولوژیا ) وى دكر وهه‌تا راده‌یه‌كى هه‌ر كراسه‌كێ ئه‌ڤى لایه‌نى لبه‌رخۆ كربا ب كراسه‌كێ پاك و پیرۆز و بژوین به‌رێ خۆ ددایێ .. لێ ده‌ما ده‌رفه‌ت هاتى ( ده‌مێ هه‌لبژارتنا هاتى ) ئێكسه‌ر هه‌مو تشت سه‌ر وبن بۆ و ئه‌ڤ كه‌سێ هه بۆ كه‌سه‌كێ دى !\nتشتێ نه‌جوان و نه شایسته د ئه‌ڤى بوارى دا نه‌گهۆرینا هزرێ یه یان بیروباوه‌ران به‌لكو ده‌مێ ده‌ست نیشان كرى یه ( توقیت ) ه !ژبه‌ركو گه‌له‌ك ژكه‌سێن دناڤ پارت و رێكخراوێن سیاسى دا كار كرین د دیروكا خۆدا دگه‌له‌ك قۆناغێن ژێك جودا ده ده‌رباز بوینه و ئه‌زموون دگه‌ل پتر ژلایه‌نه‌كێ سیاسى دیتینه و گه‌له‌ك جاران ژلایه‌نێ پارێزگار و كلاسیك به‌ره‌ف لایه‌نێ سوشیالیست چوینه یان به‌رۆ ڤاژ ژ لایه‌نێ كومه‌نیستى بۆ لایه‌نێ كلاسیك و ته‌قلیدى چوینه .. وئه‌ڤ تشته گرێداى باوه‌رى و قه‌ناعه‌تا كه‌سى یه و ل گۆر ئه‌و ژینگه‌ها ئه‌و دناڤدا دژیت وهه‌روه‌سا رودان وكارتێكرن ژده‌رڤه ..\nلێ ئه‌وا نه‌دروست و نه‌ساخله‌م ده‌ما كه‌س خۆ ب گه‌هینیت ئه‌وى ئاستى وه‌كو ( كه‌ره‌سته ) خۆ بێخت به‌ر بازارێ كڕین و فرۆتنێ گوپیتكا شكه‌ستنێ یه ؛ شكه‌ستن نه ب تنێ دچاڤێ ئه‌و كه‌سێ ته بازار دگه‌ل كرى یان ئه‌وى لایه‌نێ خۆ پێڤه گرێ دده‌ى به‌لكو هه‌تا شكه‌ستن دناخێ خۆ ژى دا وهه‌ست ب ئالووزى ونه‌ئارامیه‌كا ده‌رونى و نه‌گونجاندنه‌كا جڤاكى ژبه‌ركو بڕیار و ره‌فتاره‌كا داى ئه‌وى بخۆ د ناخێ خۆدا باوه‌رى پێ نینه , بتنێ ژ بۆ ئارمانجه‌كا تاكه كه‌سى و ب ده‌ستڤه‌ئینانا به‌رژوه‌ندى یه‌كێ , كۆ ژبه‌رى هه‌لبژارتنا نه‌دشیا ب ده‌ستڤه بینیت !\nئه‌ڤجا ئه‌ڤ جۆره كه‌سه زیانه‌كا مه‌زن ب ئه‌ڤێ ره‌فتارا خۆ دگه‌هینن جڤاكى ژ گه‌له‌ك ئالیانڤه كو پێتڤى ئاماژه پێ كرنێ ناكه‌ت ..\nپارت و ئالیێن سیاسى یێن مه یێن هه‌رێمێ دێ چه‌نده‌كێ رویێ خۆ سپى كه‌ن هه‌كه‌ر ل ئه‌ڤان ده‌مێن هه‌لبژارتنا رێك بئه‌ڤان جۆره كه‌سان نه‌هێته دان كو ئه‌ڤان له‌یستوك و یاریان ب له‌یزن و ببه‌ن فاكته‌ره‌كێ دى یێ پتر شێواندنا ئه‌ڤى ژینگه‌ها ئه‌م تێدا كو یا پڕه ژ قه‌یرانان ..\nهه‌لبه‌ت ئه‌ڤ گله و گازنده پتر بۆ لایه‌نێن ده‌ستهه‌ڵاتێ یه ژبه‌ركو ئه‌ون كو پاره و پله‌و پوست دده‌ستێ دا , و پتر ل ده‌مێ هه‌لبژارتنان د بیته ده‌لیڤه بۆ بده‌ست ئێخستنا ئه‌ڤان ( مه‌كسه‌با ! ) و بازاڕ گه‌رم دبیت !\n90 queries in 0.528 seconds.


چوار وانەی زێڕین بۆ زانستکاران - فیزیک بۆ کورد\nفیزیک / گشتی\nکاتی پێویست بۆ خوێندەوەی ئەم بابەتە: 4 خولەک\nکاتێک شەهادەی بەکالۆریۆسم بە دەستهێنا و ویستم دەستکەمە خوێندنی دکتۆرا تێکستەکانی فیزیک لە بەرچاوم زۆر زۆر و گەورە دەردەکەوتن، چەشنی زەریایەکی فراون و بەرین، کە پێم وابوو دەبێت سەرتاپایان بخوێنمەوە و تێبگەم، پێش ئەوەی هەر جۆرە توێژینەو و لێکۆڵینەوەیەک دەست پێ بکەم. چۆن دەکرێت دەست کەمە توێژینەوە لە شتێکدا بێ ئەوەی هەموو کارە کراوەکانی پەیوەست بەو بوارە نەخوێنمەوە؟ خۆشبەختانە لە ساڵی یەکەمدا، بەختم هەبوو کەوتمە بەر دستی کۆمەڵە فیزیکزانێکی لێهاتوو کە زیاتر دووپاتیان لەسەر ئەوە دەکردەوە دەبێت سەرەتا دەست بکەم بە توێژینەوە و دواتر شانەبشانی ئەمە هەرچییەکم پێویست بوو فێری بم. ئەمە دەکرا سەرکەوتوو بێت یان فەشەل، بەڵام دوای ماوەیەک بە سەرسوڕمانەوە بۆم دەرکەوت ئەمشێوازە ئەنجامی باشی هەیە. هەر بۆیە یەکسەر پلانێکم داڕشت تاکو خێرا شەهادەی دکتۆرا بەدەست بهێنم، هەرچەندە کاتێک دکتۆراکەم تەواو کرد، تەقریبەن هیچـم لە فیزیک نەدەزانی. بەڵام شتێ زۆر گەورە فێربووم: ئەوەی کە کەس هەموو شتێک نازانێت و تۆش پێویست ناکات بزانیت.\nبگەڕێنەوە بۆ سەد ساڵ لەمەوبەر، ساڵی ١٩٠٣، لەم ساتەدا ئەوەی کە چ کەسێک سەرۆک وەزیرانی بەریتانیا یان سەرۆکی ئەمریکا بوو لەو ساڵەدا چەنێ گرنگی هەیە؟ ئەوەی کە زۆر دیارە ئەوەیە کە لە زانکۆی “مەک گیڵ” ،ئێرنێست ڕەزەرفۆرد و فریدریک سادی لە سەر سروشتی ڕادیۆئەکتیڤیتی کاریان دەکرد لەو ساڵەدا. ئەم کارە(بە تەئکید!) بەجێهێنانی کرداری زانستیشی هەبوو بەڵام گرنگ تر لەوە کاریگەریە پەروردەیی و کلتوریەکانی بوو. تێگەشتن لە رادیۆئەکیتڤئتیی وای لە فیزیکزانەکان کرد بزانن چۆن ناوەخنی زەوی و خۆر دوای ملیۆنان توانیویانە هێشتا هەر بە بەگەرمی بمێننەوە. ئەم کارە دواهەمین ڕەخنەی زانستی دژ بە ڕای زەویناسەکان کە پێیان وابوو تەمەنی زەوی و خۆر ملیۆنان ساڵە، پوچەڵ کردوە. دوای ئەمە مەسیحیی و جولەکەکان یا دەبوو واز لەو بیروباوەڕە بێن کە بە تێکستە پیرۆزەکانیان هەیانبوو یان ئەم دۆزینەوەیە هزرییە قبوڵ بکەن. ئەمە تەنیا یەک هەنگاوێک بوو لەو زنجیرە هەنگاوەی کە لە گالیلۆوە دەست پێکرد و بە نیوتن و داروینەوە گەیشت بە ئێستا و بە تێپەڕبوونی کات هێزی دۆگماتیسمی ئاینیی لاواز کرد. ئەمڕۆ خوێندەوە هەر رۆژنامەیەک بەسە تا دەریبخات ئەم هەنگاوانە هێشتا بەتەواوی بە کۆتا نەگەشتوون . بەڵام ئەمە کارێکی شارستانییە کە زانایان دەتوانن شانازی پێوە بکەن.\nTags: توێژینەوەخوێندکارستیڤن واینبێرگوانە\nby فیزیک بۆ کورد · Published 2021-07-25\nNext story فێربوونی زمانی ئینگلیزی لەماوەی شەش مانگدا\nPrevious story زانستی فیزیا لە ئاستی دوورییە گەردوونییە جیاوازەکاندا.


کوردیپێدیا - مەلا تەلحەت مەلا سەعید قەرەنی حەمەدی حاجی\n👫 مەلا تەلحەت مەلا سەعید قەرەنی حەمەدی حاجی | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨\nمەلا تەلحەت مەلا سەعید قەرەنی حەمەدی حاجی\nئەم زانا بەرزو خەباتگێرِە کە ناوی مەلا تەلحەت کوڕی مەلا سەعيد کوری قەرەنی حەمەدی حاجيه و لە بنەماڵەيەکی دياری عەشيرەتی مەنتک لە رێکەوتی 01-08-1930 لە گوندی دوو شيوانی مەنتک لە بناری چيای دێدەوان چاوی بە دوونيا هەلَهێناوە هەر لە منالَيەوە خوليای خويَندنی ئاينی بووە بۆيە لای باوکی دەستی داوە تە خويَندن و قورئان و بەشێکی پەرتووکە مەنهەجييەکانی لا خوێندووە. تا کاتی وەفاتی باوکی کە تەمەنی ئه و دوانزە ساڵان بووە دواتر بەهەول و دلَسۆزی چەند زانايەکی دەشتی هەولێر و شاری هەولێر بەتايبەت لای مامۆستا مەلا تەييب دوو شيوانی و مەلا ئەبوبەکری کۆيی و مەلا سەديق نۆغەرانی و مەلا قادری شۆريجه و مەلا محمودی هه ڵەبجە، سەرقالی خوێندن دەبێ تا لە ژيانی خوێندنيش بوو زۆربەی فەقێ و مامۆستايانی ئەوسا خۆشيان دەويست و دۆستی بوون.\nچونکە خوالێخۆشبوو هەر لەتەمەنی لاويەوە کە سێکی خووڕە وشت بەرزو ڕاستگۆ و لێهاتوو نەرم و نيان و کراوە و بەوەفاو دلسۆز بووە بۆيە جێگای خۆی گرتبوو لەناو دلی هاوەڵانی تەنانەت ئەوەی يەکجار دۆستايەتی بکردبايە زۆر پێی سەرسام دەبوو و قەت لە يادی نەدە کرد ئەمە وێرِای ئەوەی ئه و زاتە بەرده وام باسی هاورێیان و مامۆستايانی دۆستی کە رۆژانە باسی دەکردن دکتۆر محەمەدی مامؤستا مەلا شەريف و مەلا مەحەمەد مەلا قادر و مامۆستا مەلا شێخ جەوادی شێخ جەلال و مەلا مجيد ابراهيم مەنتک و مامۆستای رەحمەتی مامۆستا مەلا عەبدولڕەحمان شەمشوله و مەلا عەبدولڕەحمان نادرو مامۆستا مەلا فائيزو مامۆستا مەلا عەبدوڵڵا و مامۆستا مەلا علی کۆرانی.\nخوالێخۆشبوو دوای تەواوکردنی خوێندن لەساڵی 1956 لە ئاهەنگێکی گەورە کە ژمارەيەکی زۆری مامۆستای ئاينی و فەقێ و جەماوەرێکی بەرچاو ئامادەبوون لە گوندی دووشيوان بڕوانامەی زانستی لەلايەن مامۆستا مەلا تەييبەوە پێبەخشراوە، هەر لەگوندی خۆشی بەسەربەرزيەوە پيشەی مەلايەتی هەلبژاردو دەستی بەخزمەتی ئاينی ئيسلام و نەتەوەکەی و تەدريس کردن کرد. بگرە ئه و فەقێيانەی يەکەم جار لەلای ئه و حوجرەی فەقێیاتی بۆ کردنەوە ئەوانە بوون(مەلا تۆفيق حاجی حمدامين و مەلا رە زا عەبدوڵڵا و مەلا عەبدولڕەحمان علی شەمام و مەلا حسين ميرەکان)ی بوون.\nخوالێخۆشبوو لەگەل ئەوەی خويَندنی دەکرد ئەرکی بژێوی خێزانەکەی هەر لەدوای وەفاتی باوکيەوە لەسەر شان بووە دوای بوونی بەمەلای گونديش بەهەمان شێوە ئەرکی خزمەت کردنی مێوان و خوشک و براکانی لە ئەستۆ گرتبوو ئه و زاتە بەردەوام وەک چرايەکی گەش خزمەتی دەکردو هاوکاری لێقەوماو خەڵکی هەژاری دەکرد تەنانەت ئەوەی ناسياو يان نەناسياو با ئه و پێشوازی دەکرد و هەموو ئه و خەڵکانەی ڕوويان له و دەکرد بەرێزەوە کاری بەجێ دەگەياندن و مامۆستا هەر لەتەمەنی لاويەوە خەسڵەت جوان و سيمايی کەسايەتی و خورەوشتی بەرزی پێوە ديار بوو، هەر بۆيەش هەر بنەمالەيەک بەخزم و کەسی خۆی دەزانی و ڕِێزی زۆريان لێ دەنا بەگران ناويان دەهێنا چونکە رەحمەتی کەسێک بوو دڵ پاک و پۆشاک ڕێک و عاقلمەند بوو، وە لەبەر لێهاتووی خۆی کە کێشەيەک هاتبا پێش ئه و قسەی لێ دەکردو چارەسەری بۆ دادەنا هە رئەمەش بوو وەک ڕيش سپی ناسراوی لێهاتوو سەير دەکرا. لەشۆرشی ئەيلولەوە مامۆستا بووە. جێگەی پرس و رِا لەناو عەشيرەتەکەی خۆيدا، وە بەرپرسانی ئەوکاتی شۆڕشی ئەيلولەوە مامەلەی جوانيان لەگەل دەکردو خۆشەويست بوو لايان چونکە کەسايەتيەکی گرنگ بوو بۆ چارە سەرکردنی کێشەکان لەگەڵ ئەمەشدا مامۆستا بەهەموو شێوەيەک هەولی کۆمەکی کردنی پێشمەرگەی ئەداو باری گرانی سەر شانی ئەوانی سووک دەکرد. هاوکاری کاديروو بەرپرسانی شۆرش بوو پاش بەيانی 11 ی ئازاری مێژوویی و جموجۆلی هەموو چين و توێژەکانی کۆمەلگەی کوردستان زانايانی ئاينی ئارەزويان يەکگرتن و يەکێتی ڕيزەکان بوو مەلا مستةفای بارزانی سەرکردەی بزاڤی رزگاری خوازی کورد زۆر مەبەستی ببو يەکێتيەک هەبێ لە نێوان پياوانی ئاينی ئەوە بوو بيرۆکەی پێکهێنانی يەکێتی زانايان سەری هه ڵداو هاتە بەرباس و لێکۆلينەوە ئەوە بوو مەلا مستەفای بارزانی برِياريدا کە کۆنگرۆ ببەسترێ و خودی خۆشی ئامادە بێت و چاودێری بکات لەمەلبەندی خەبات و کوردايەتی شارۆچکەی گەڵاڵە لە 31-09-1970 بە ئامادەبوونی زۆرينەی زانايانی کوردستان يەکێتی زانايانی ئاينی ئيسلامی ڕاگەيەندرا، کە يەکێک له و دياری کراوانەی ئه و کات بۆ يەکێتی زانايان مامۆستا مەلا تەلحە مەنتک بوو، لەگەل چەند زانايەکی تێکۆشەر بۆ ڕاپەراندنی کۆنگرە تەنانەت لە زۆربەی ناوچە ڕزگار کراوەکان زانايان دەهاتن خۆيان بە مامۆستا دەناساند و بە لێنی وەفاداری و دلسۆزيان بۆ ئەنواند، بۆيە مامؤستا دەورێکی باشی هەبوو لەيەکەم کۆنگرەی زاناياندا و لەکاتی هەلبژاردندا دەنگی هێناو بوو بە ئەندامی دەستەی بەرێوەبەرايەتی و بەرپرسياريەتی دامەزراندنی لقی هەولێری پێ سپێردرا، لەبەر ئەوەی رژێمی بەعس رێگەی نەدەدا بە ئاشکرا لەناو شارەکان بارەگا هەبێ، مامۆستا ئامادەيی خۆی نيشاندا کە لە گوندی خۆی چەند ژورێک تەرخان بکات بۆ ئەوەی بارەگای لقی لە ناو دابنێ، سالی 1971 بارەگای لقی هەولێر کرايەوه و چەند جار مەلا مستەفای بارزانی داوای ئەکردو حەزی بە ديدەنی ئه و دەکرد، يەکێ لە کارەکانی ئەوکات ئەوە بوو کە بەفەرمی لێژنەی فتوای شەرعی دابمەزرێ و هەرجارە کۆمەلێک زانای بەناوبانگی شەرع زان ئامادەبن بۆ ئەوەی لەناو بارەگای لق چارەسەری کێشە شەرعييەکان بکەن، فيعلەن ئەم لێژنەيە توانی دەورێکی باش ببينی لە چارەسەرکردنی کێشەکان بەتايبەت کێشەی ئافرەتان و ئه و موڵکانەی کە زەوت کرابوون بۆ خاوەنەکانيان ده گێرايەوه، تا ماوەی چوار ساڵ مامۆستا لەوێ مايەوە و ناوبانگێکی تەواوی پەيدا کردبوو، کە خه ڵک و زانايان پێيەوە سەربەرز بوون بەلام لە 25-03-1974 مامۆستا خۆی و 30 مەلای تر باره گايان گواستەوە و شان بەشانی پێشمةرگە چەکييان هەڵگرت وئەرکی ئامۆژگاری پێشمەرگەی خستە ئەستۆو لە بەرەکانی بەرگری و پاراستنی خاکی کوردستان و پيادەکردنی حەق و عەدالەت درێژە يان بەخەباتدا، تا نسکۆی 1975 مامۆستا گەرايەوە گوندەکەی خۆی، بەلام سيخورو پیاوانی بەعس هەر رۆژە برو بيانوێکيان پێئەکرد تا وای لێهات مامۆستا گوندی خۆی بەجێ بهێلی ماڵی گواستەوە شاری هەولێر.\nمامۆستای رەحمەتی تا لەگوند بوو خزمەتێکی بەرچاوی دەکرد دواتريش کە هاتە هەولێر و لە گەرەکی مەنتکاوە نيشتەجێ بوو، کە زۆرينەی دانيشتوانی لە عەشيرەتی مەنتک.... ن دەورێکی باشی هەبوو لە دروست کردنی برايەتی و راگرتنی خزمايەتی لە دەورو بەری خۆيدا هەميشە خزم و دۆستانی هان دەدا بۆ يەکگرتن و تەبايی و خزمەتی ئاين و نەتەوە، تەنانەت لە 11 ی ئازاری 1991 هانی خزم و کەس و کارانی دەدا کە بەرگری لەسەروەت و سامانی دەولەت بکەن و ئەرکی پاراستنی ئەزموونی کورد بگرنە ئەستۆ نا ئارامی لەناو رۆڵەکانی کورد پەيدا نەبێ پاش گەرانەوەشی لەئاوارە يی مامۆستا لە شارۆ چکەی هەرير مايەوە دواتر لە 30-05-1991 لە سەر داوای لقی دووی پارتی ديموکراتی کوردستان گەرِايەوە هەولێر ئه و کات زۆريَک لە بەرپرسانی بەرەی کوردستانی سەردانی مامۆستايان دەکرد کە خزم و کەس و کاری هاوکاريان بکەن لەناو عەشيرةتی مەنتک، بەلام مامۆستا وەلامی وابوو کە ئەوان حزبايەتی ناکەن تەنها برِوايان بەسەرکردايەتی مەلا مستەفای بارزانی هەيه و ئێستا کاک مسعود بارزانی لە جێگايەتی. هەر لەبەر هەلوێستە جوامێرە کانی وەک خۆراگری و رەوشت بەرزی و هەستی نەتەوەيی و ڕۆڵی دياری لەناو عەشيرەتی مەنتک و جەماوەردا مامۆستا ببوە خاوەن سەنگێکی قورس لەناو خه ڵک و دەسەلاتدا و تەنانەت بۆ چارەسەرکردنی زۆرێک لە کێشەکانی کۆمەڵايەتی دەوری خۆی هەبوو، لەبەر ئەوەش بوو سیەرکردايەتی سياسی کورد بايەخی زۆری پێداو لەخولی يەکەمی پەرلەمانی کوردستان دەست نيشان کرا لەسەر ليستی زەرد، هەر لەبەر لێهاتوويش بوو لە هەموو کونگرەکانی يەکێتی زانايانی ئاينی ئيسلامی وەک جێگری سەرۆک و ئەندامی مەکتەبی تەنفيزی هەلدەبژێردرا، تا کاتی پێش وەفاتی ئيشی مامۆستا هەموو رۆژێ لەبارەگای يەکێتی زانايان ئامادە دەبوو خزمةتی زانايان دەکردو کاروباری لقەکانی ئه و يەکێتيەی بەرێوە دەبرد، لەگەل ئەوەشدا هيچ کات دڵی کەسی نەشکاندووە کاری هەمووانی بەجێ گەياندووە، هەر ئەمەش وای کرد قەدرێکی زۆری لای زانايان هەبێ و مايەی رێزو خۆشەويستی بێت لەناو دلَی زانايانی ئاينيشدا بگرە زۆر جار يارمەتيشی پێشکەش بەزانايان دەکرد بێ ئەوەی هيچ کەسی پێ بزانێ مامۆستا لە ژيانيدا سێ هاوسەری هێناوە، وپێنج کورو سێ کچی هەيە کە نموونەی رەوشت بەرزی و پەروەردەی جوانن.\nوە بەداخەوە لە رۆژی پێنج شەممە لە ڕێکەوتی 26-04-2007 بۆ يەکجاری مالئاوايی لێ کردين و گەڕايەوە بەر دلۆڤانی خوای مەزن و هەر هەمان رۆژ بە ئامادەبوونی زانايان و جەماوەرێکی بەرچاو لە گۆرِستانی گوندی دووشيوانی بناری چيای دێدەوان لە تەنيشت مەزاری رەحمەتی باوکی مەلا سەعيد بەخاک سپێردرا هەزاران دروودو سڵاو بۆ گيانی مامۆستای پايە بەرزو سەرجەم شەهيدانی کوردو کوردستان.\nژیاننامەی خوا لێخۆشبوو مامۆستا مەلا تەلحەت منتک، خوا لیخۆشبوو مەلا جبار مەنتک نووسیویەتی لە رۆژنامەی پەیام ژمارە 40 رۆژی یەکشەم ڕیککەوتی 20-05-2007 بلاو کراوەتەوە.\n➕ ئەم بابەتە لەلایەن: (هاوڕێ باخەوان)ەوە لە: Feb 6 2014 12:05AM تۆمارکراوە\n📷 فایلی وێنە 1.0.1 46 KB Feb 6 2014 12:05AM هاوڕێ باخەوان\n1. 👁 01-08-1930


لە چواردە هەڵمەتدا هاوکاری ٣٨٢٩ خێزان و ٦٧٨ کەس دەکرێت\nلە چواردە هەڵمەتدا هاوکاری ٣٨٢٩ خێزان و ٦٧٨ کەس دەکرێت\nسێ شەممە, 10 کانونی دووەم 2017 10:32\nژمارەى بینین: 2197\nموسا ئەحمەد: به‌هاوكاری خێرومه‌ندان و وڵاتانی هاریكاربه‌خش توانیومانه ٢٩ هه‌زار جانتا و پێداویستی جۆراوجۆری خوێندن بۆ قوتابیان دابین بکەین\nدەزگای خێرخوازیی بارزانی لە سەرەتای ساڵی نوێی زاینیی(٢٠١٧)ـەوە هەتا ئێستا هاوکاری ٣٨٢٩ خێزان و ٦٧٨ کەسی کردووە لە بوارە جیاجیاکانی (پەروەردە و خواردن و پێداویستی رۆژانە و ...هتد) و هەروەها رۆژانە بە پێشوازی هەزاران ئاوارەوە دەروات کە بەهۆی شەری موسڵەوە ماڵ و ژیانی خۆیان بەجێ دێڵن و روولەکەمپەکانی هەرێمی کوردستان دەکەن.\nپەروەردە زامنی سەرکەوتنی نەوەکانی داهاتووی گەلەکەمانە و بارهێنان و پەروەردەکردن ئەرکی سەرشانی هەموومانە. دەزگای خێرخوازیی بارزانی هەستی بەگرنگی ئەو بوارە کردووە و لەو ئاراستەیەدا هەنگاوی پێویستی هەڵهێناوە و بەردەوام هاوکاری جۆراوجۆری پەروەردەیی پێشەکشی خەڵکی کوردستان و دەرەوەی کوردستان کردووە لە کردنەوە و نۆژەن کردنەوەی قوتابخانەوە هەتا پێشکەشکردنی پێداویستییەکانی خوێندن بۆ قوتابیان و دابین کردنی نەوت و سووتەمەنی بۆ قوتابخانەکان. لە دوای ساڵی نوێی زاینیەوە دەزگای خێرخوازیی بارزانی لە مەراسیمێکدا لە شارۆچکەی رەواندوز بە ئامادەبوونی موسا ئەحمەد جێگری سەرۆکی دەزگای خێرخوازیی بارزانی و خاتوو کوێستان قادر قایمقامی شارۆچکەی رەواندوز و ئیبراهیم خەلیل نوێنەری دەزگای GIZی ئەڵمانی قوتاخانەی موژدەی بنەرەتی دوای نوێژەنکردنەوە پێشکەشی قوتابیانی ئەو دەڤەرە کردەوە، جێگای ئاماژەیە دەزگای خێرخوازیی بارزانی لە پرۆژەیەکی هاوبەشدا لەگەڵ دەزگای GIZی ئەڵمانی ٢٧ قوتابخانە نوێژەن دەکەنەوە کە قوتابخانەی موژدەی بنەرەتی تێکەڵاو یەکێک بووە لەو قوتابخانانە. له‌باره‌ی گرنگی خزمه‌تكردنی بواری په‌روه‌رده‌و خوێندن، موسا ئه‌حمه‌د جێگری سه‌رۆكی ده‌زگای خێرخوازیی بارزانی ئاماژه‌ی به‌وه‌دا: جگه له خزمه‌تكردنی ئاواره‌و په‌نابه‌ران له هه‌رێمی كوردستان كه بۆته جێگه‌ی تێڕامان و سه‌رسوڕمانی ریكخراوه جیهانیه‌كان، هه‌روه‌ها له‌سێكته‌ری په‌روه‌رده و خوێندنیش توانیومانه جێپه‌نجه‌مان دیاربێت و رۆڵی خۆمان بگێڕین. هه‌روه‌ها رایگەیاند: ئه‌مساڵ له ده‌ستپێكی پرۆسه‌ی خوێندن به‌هاوكاری خێرومه‌ندان و وڵاتانی هاریكاربه‌خش توانیومانه ٢٩ هه‌زار جانتا و پێداویستی جۆراوجۆری خوێندن بۆ قوتابیان دابین بکەین، كه ئه‌مه‌ش كه‌لێنێكی زۆری قوتابیان و پێویستیه‌كانیان پڕ ده‌كاته‌وه.\nدابه‌شكردنی پێداویستیه‌كانی زستان\nدەزگای خێرخوازیی بارزانی لەمساڵدا گەرمکەرەوە(سۆبە) بۆ هۆڵەکانی خوێندنی قوتابخانەکان دابین دەکات، موسا ئه‌حمه‌د جێگری سه‌رۆكی ده‌زگای خێرخوازیی بارزانی تیشكی خسته سه‌ر هاوكاریكردنی زیاتری قوتابیان له وه‌رزی زستان و رایگه‌یاند: له‌به‌ر ئه‌وه‌ی ده‌زانین له وه‌رزی زستاندا لە بەشێک لە شار و شارۆچكه کانی هەرێمی کوردستان به به‌رده‌وامی به‌فر ده‌بارێت، بۆیه ئه‌مساڵ به‌هاوكاری له‌گه‌ڵ خێرومه‌ندان و وڵاتانی كۆمه‌كبه‌خش و رێكخراوه جیهانیه‌كان ٧٠٠ سۆپا و گه‌رمكه‌ره‌وه بۆ ژماره‌یه‌ک قوتابخانه له مێرگه‌سۆر و ره‌واندوز و سۆران و چۆمان لە هۆڵه‌كانی خوێندنی قوتابیان دابین بكه‌ین.\nلە درێژەی چالاکییەکانی دەزگای خێرخوازیی بارزانی لە بواری پەروەردەدا لە سەرتای ساڵی نوێی زاینییەوە هەتا ئێستا جانتا و پێداویستی خوێندنی بۆ ٥٣ قوتابی خاوەن پێداویستی تایبەت دابینکردووە و بەردەوامیش دەبێت لە دابین کردنی پێداویستی بۆ قوتابیان و نۆژەن کردنەوەی خوێندنگاکان.\nخواردنی به‌رده‌وام بۆ ئاواره‌كان\nلەگەڵ هاتنی شەپۆلی پەنابەرەکان خواردن یەکێک بووە لە پێداویستییە سەرکییەکانی ئاوارەکان و دەزگای خێرخوازی بارزانی رۆژانە خواردنی گەرم و هەروەها پارسێلی خواردنی وشکی بۆ ئاوارەکانی دابین کردووە. لە دەستپێکی ئەمساڵەوە لە چوار هەڵمەتی جیاجیادا خواردنی وشک بۆ ١٧٤٦ خێزانی ئاوارەی کەمپەکان و دەرەوەی کەمپەکانی دابینکراوە. لەو بارەیەوە جێگری سەرۆکی دەزگای خێرخوازیی بارزانی رایگەیاند: دەزگای خێرخوازیی بارزانی لە خزمه‌تكردنی ئاواره و په‌نابه‌ران له هه‌رێمی كوردستان بۆته جێگه‌ی تێڕامان و سه‌رسوڕمانی ریكخراوه جیهانیه‌كان.\nرۆژانە بە هەزاران ئاوارە بۆ هۆی شەری موسڵەوە ماڵ و ژیانی خۆیان بەجێ دەهێڵن و روو لە هەرێمی کوردستان دەکەن، لەگەڵ زیادبوونی رێژەی ئاوارەکانیش کەمپەکان توانایی وەرگرتنی ئەو ژمارە زۆرەی ئاوارەیان نیە و بۆیە بەردەوام شوێنی نوێ و کەمپی نوێ بۆ ئاوارەکان دەکرێتەوە. دەزگای خێرخوازیی بارزانی رۆژانە لەگەڵ هاتنی ئاوارە نوێیەکان خواردنی گەرمیان پێشکەش دەکات.\nکەلوپەل و پێداویستی تر\nلە حەوت چالاکی جیادا دەزگای خێرخوازیی بارزانی پێداویستییەکانی وەکو (چادر، بەتانی، سۆبە، پێداویستی خاوێنکردنەوە و پێداویستی تەندروستی و ..هتد) پێشکەشی ٢٠٨٣ خێزان و ١٤٥ کەسی ئاوارە و کەمدەرامەت کردووە. له‌و باره‌یه‌وه موسا ئەحمەد سەبارەت بە دابینکردنی هاوکارییەکان بۆ پەنابەران و کەسانی کەمدەرامەت ئاماژەی بەوە کرد کە لە ماوەی دوو ساڵی رابردوودا دەزگای خێرخوازیی بارزانی زیاتر لە (٧١٤٣٦) پێداویستی جۆراوجۆری پێشکەشی ئەو کەسانەکردووە کە پێویستیان بە هاوکارییە، هاوکارییەکان بریتین لە ''(٦٤٣٥٠) خێوەت و کەلووپەلی پێداویستی ناومال، (١٦٠٠)سۆبە، (٤٧٧٢) بەتانی و دۆشەک، ١١مۆلیدەی کارەبا، ٦٨٨ موبەریدە و ١٥ مەکینەی دوورمان''.\nدەزگای خێرخوازیی بارزانی بەردوام جلوبەرگ و پێداویستی بۆ کەسانی کەمدەرامەت و ئاوارەکان دابینکردووە و لە دەستپێکی ساڵی نوێی زاینییشەوە هەتا ئێستا لە دوو هەڵمەتی جیاوازدا جلوبەرگی منداڵانی بۆ ٤٨٠ منداڵ دابینکردووە. موسا ئەحمەد ئاماژەی بەوەدا لە کەمپی بەحرکە جلوبەرگ بۆ ١٠٠ منداڵ و لە دوو گوندی سەر بە پارێزگای موسڵ جلوبەرگ بۆ ٣٨٠ منداڵ دابینکراوە. دەزگای خێرخوازیی بارزانی بەهاوکاری رێکخراوە جیهانی و ناوچەییەکان و کەسانی خێرخواز و سەرمایەداران جلوبەرگی بۆ منداڵانی چیای شنگال و کەمپەکانی دیکەی ئاوارەکانی هەرێمی کوردستان دابینکردووە.


"وشكەساڵی زۆر كاریگەری لەسەر بەرهەمهێنانی كارەبا نەكردووە" - تۆڕی میدیایی خەڵک\nبریكاری وەزارەتی كارەبای حكومەتی هەرێم ڕایدەگەیەنێت، لەسەدا ٨٤ی بەرهەمهێنانی كارەبا لەلایەن كەرتی تایبەتە و سەدا ١٦ی بەرهەمهێنانیش لەلایەن حكومەتە.\nكامیل قەزاز بریكاری وەزارەتی كارەبای حكومەتی هەرێمی كوردستان بە ئانادۆڵی ڕاگەیاند، لە هەرێمی كوردستان سەرچاوەكانی بەرهەمهێنانی كارەبا جیاوازن، سەرچاوەی غاز و ئاو و نەوتی ڕەشمان هەیە، نزیكەی ٣٥ وێستگەمان هەیە، ژێرخانی بەرهەمهێنانی كارەبا شەش هەزار و ٧٠٠ مێگاوات بەرهەمدەهێنن، خواستی هاووڵاتییانیش لەسەر كارەبا بەپێی وەرزەكان گۆڕانكاری بەسەردا دێت.\nلەبارەی هەناردەكردن و هاوردەكردنی كارەبا ناوبراو ئاشكرایكرد، لە سەدا ١٦ی كارەبا بۆخۆمان بەرهەمی دەهێنین، بەڵام سەدا ٨٤ی وەبەرهێنەرەكان لە كەرتی تایبەتەوە بەرهەمی دەهێنن، كارەباش هەناردەی هیچ وڵاتێك ناكەین، بەڵام لە توركیا بڕێك كارەبامان هاوردە كردووە، هاوكات هەندێك كارەباش دەنێرین بۆ ناوچە جێناكۆكەكانی دەرەوەی ئیدارەی هەرێم.\nوتیشی”بەهۆی بەستنی پێوەری زیرەك، تا ئێستا كارەبای بەفیڕۆچوو لە 45%ەوە بووە بە 35%، ئەو بڕە ئەوانەن كە هاووڵاتیی بەبێ ڕەزامەندیی كارەبای هەبوو و دواتر پێوەری بۆ بەستراوە، ئەوانەن كە دەستكاریی پێوەری كارەبایان كردبوو، ئێستا پێوەریان بۆ بەستراوە، ئەو پێوەرانەشی هاووڵاتییان دەستكارییان كردووە، لێرەوە دەیزانین و بەپێی ڕێنماییەكان لێپێچینەوەیان لەگەڵ دەكەین”.\nبڕیار بوو لە ناوەڕاستی ئەمساڵ دابەشكردنی كارەبا بدرێت بە كەرتی تایبەت و تا ئێستاش پڕۆسەكە ماوەتەوە و بە وتەی بریكاری وەزارەتی كارەبا، كارەكان تەواو بووە و بۆ ئەنجوومەنی وەزیران نێردراوە و لەژێر دیراسەدایە و ئەوەش سەلمێندراوە كە كەرتی تایبەت لە كەرتی حكومی باشترە، لەبەرئەوە حكومەتی هەرێم بڕیاریدا بدرێت بە كەرتی تایبەت.\nسەبارەت بە كاریگەرییەكانی وشكەساڵی لەسەر بەرهەمهێنانی كارەبا جەختی لەوە كردەوە، كەمبوونی ئاو و وشكەساڵی زۆر كاری لەسەر بەرهەمهێنانی كارەبا نەكردووە، چونكە لەسەدا ٨٤ی وەبەرهێن دەیكات كە پشت بە سووتەمەنی دەبەستێت، ئەو سەدا ١٦ی دەمێنێتەوە، بەشێكی كەمی پشت بە ئاوی دوكان و دەربەندیخان دەبەستێت، لەبەرئەوە كاری زۆری نەكردووەتە سەر سێكتەری كارەبا”.


عادل بۆچی هاتبوو.. – Standard Kurd\nعادل بۆچی هاتبوو..\nلەلایەن ستاندار Posted on كانونی دووه‌م 13, 2020 550 جار بینراوە 0 سەرنج\nبارودۆخی عیراق لەبازنەیەكی داخراودا دەخولێتەوەو هیچ دەریچەیەك بەدیناكرێت بۆ دەربازبوون لێی، لەلایەك لەژێر كاریگەریی دەستوەردان و ململانێی ئیقلیمیی، لەلایەكی دیكە خراپی بارودۆخی خزمەتگوزاریی بێچارەیی حكومەت لەئاست ئەم دۆخە.\nشەممەی رابردوو عادل عەبدولمەهەدی سەرۆك وەزیرانی كاربەڕێكەر هاتە هەولێر، دوو مەبەستی خستەڕوو لەو سەردانە، یەكەمیان؛ پرسی كشانەوەی هێزەكانی ئەمریكاو دابینكردنی پشتیوانی كورد لەوبارەیەوە. دوومیان؛ باسكردنی بێچارەیی دۆخی عیراق و ئاماژەكردن بۆ پشتیوانیكردن بۆ دوبارە راسپاردنەوەی بە سەرۆك وەزیران و پێكهێنانی كابینەیەكی نوێ.\nعادل عەبدولمەهدی خێرا پەرلەمانی خستە بەردەم واقعێكی نوێ ویستی هەم بەرپرسێتی بڕیاری كشانەوەی هێزەكانی ئەمریكا بخاتە بەردەم پەرلەمان و خۆی دووركەوێتەوە، هەمیش بۆ رازیكردنی شیعەو پشتیوانیی ئیقلیمی بۆ دوبارە راسپاردنەوەی چانسێكی باش بخاتە بەر خۆی و لەو بێچارەییە دوبارە بكرێتەوە.\nبیرۆكەی دوبارە راسپاردنەوەی عەبدولمەهدی بەر لەماوەیەك لەگەڵ چەند لایەنێك گفتوگۆی لەسەكراوە، پێشترو بەر لە كوژرانی، قاسم سولەیمانیی لەگەڵ چەند لایەنێك لەنێوانیاندا كورد ئەو پێشنیارەی خستبووە روو، بەوپێیەی رێككەوتن لەسەر كاندیدێكی نوێ زۆر زەحمەت بووەو دەشێت عادل عەبدولمەهدی چانسێكی دیكەی بخرێتە بەردەم و خۆی لایەنە سیاسییەكان رازیی بكات بەجێبەجێكردنی بەشێك لەداواكارییەكانیان. چونكە هەم سازان لەسەر كەسێكی نوێ بۆ سەرۆك وەزیران زۆر زەحمەت بووەو نە لایەنە سیاسییەكان و نە شەقام بەكەس رازین. هەمیش دوبارە هەڵبژاردنی پێشوەختە كاتی زۆری پێویستەو رەنگە كێشەی دیكە بەدوایخۆیدا بێنێت.\nپرسی راسپاردنی عادل عەبدولمەهدی یان هەر كەسێكی دیكە بۆ كورد بۆ ئێمە جێی پرسیارە. ئەزموونی دوو ساڵی رابردووی ئەو زۆر جێی سەرنج بووە، دەتوانین بڵێین بۆ خۆ دوبارەكردنەوەی باری خۆی لەبەرامبەر كورد گرانتر كردووە.\nلەسەرەتای پێكهێنانی حكومەت لەدانانی وەزیرەكانی و پڕكردنەوەی بەركەوتەی كورد لە كابینەكەی، لەبری ئەوەی بێلایەن بێت، زوو خۆی لەسەر بەلایەكداو وەزیرێكی پارتی كردە وەكیلی وەزارەتی داد كە لەبنەڕەتدا بەبەركەوتەی یەكێتی حیسابدەكرا!\nلەپرسی كەركوك و چارەسەردنی لێكەوتەكانی دوای ریفراندۆم بەتایبەت پارێزگاری كەركوك و پرسی ماددەی 140 و ئەو كێشانەی تائێستا بەچارەسەرنەكراوی، نەك چارەسەری نەكردن بەڵكو بەهیچ شێوەیەك نەیكردە بەشێك لەئەجێندای كاركردنی و هەموو دەستكەوت و منەتەكەی بەسەر هەرێمی كوردستان، پرسی ناردنی موچەی هەرێم بوو، لەكاتێكدا بەپێی بودجە، مانگانە بڕی خەمڵێنراوی پارەی فرۆشتنی 250 هەزار بەرمیل نەوتی لەهەرێم بڕیوە.\nبا لەتێگەیشتنی حزبیی دوربكەوینەوە، ئەمجارە پێویستدەكات چ عەبدولمەهدی یان هەركەسێكی دیكە راسپێردرا بۆ پێكهێنانی حكومەت، بەرلەهەموو شتێك لایەنە سیاسییەكان لەسەر بەرنامەیەكی هاوبەش رێككەون، ئەگەر نەتوانرا رێككەون ئەوا هەموو لایەنەكان بەرپرسن بەتایبەت یەكێتیی نیشتیمانیی كوردستان لە چارەكردنی پرسە چارەسەرنەكراوەكانی كەركوك، دەبێ بەروونی خاڵ لەسەر پیت دابنرێت و پرسی دانانی پارێزگاری كەركوك ئاساییكردنەوەی دۆخی ئەمنی ناوچە دابڕێنراوەكان ببێتە بەرنامەی كاری هەرە لەپێشی گفتوگۆكان، ئەگەر گلەییەكیش هەبێت بەدڵنیاییەوە روبەرووی ئەو دەكرێتەوە، چونكە ئەو حزبی یەكەمە لەو ناوچەیە. ئەگەر هەر رێككەوتنێكیش بكرێت دەبێ سەقفی زەمەنی و میكانزمی جێبەجێكردن لەخۆبگرێت، تا چیتر خۆیان لێنەدزنەوە.\nبڵاوکراوەی پێشوودەرون ناسی ـ ئازادی ـ ڕەخنە\nبڵاوکراوەی نوێتر۸٦٤۰۰ چرکەیە بارزانی و بارەگاکەی بێدەنگن


کێشەی دەرکردنی ڤیزای زیارەتکارانی ئەربەعین چارەسەر بکرێت - Mehr News Agency\n7 kewçêrê 2018 - 14:45\nNews Code 22220\nبە ڕاپۆرتی ئاژانسی هەواڵی مێهر بە گێرانەوە لە یانەی میللەت، محەمەد ڕەزا پوور ئیبراهیمی سەرۆکی کۆمیسیۆنی ئابووریی مەجلیسی شۆڕای ئیسلامی لە نامەیەکدا بۆ محەمەد جەواد زەریف وەزیری دەرەوە داوای کرد کە کێشەی دەرکردنی ڤیزای زیارەتکارانی چلەی ماتەمینی حسێنی لە پارێزگا جۆراوجۆرەکانی وڵاتدا چارەسەر بکەن.\nپوور ئیبراهیمی لەو نامەیەدا ڕایگەیاندووە: بۆ ناونووسیی زیارەتکارانی پیادەی چلەی ماتەمەینی حسێنی (دخ) ئەمساڵی هەتاوی لە بەراوری ٥ی ڕەزبەرەوە لە سەرتاسەری وڵات ماڵپەڕی سەماحی حەج و زیارەت کراوەتەوە و کارگێڕانی نووسینگەگەلی کۆنسولخانەی کاتیی عێراق لە بەرواری ٧ی ڕەزبەری ئەمساڵەوە لە نووسینگەکانیان جێگر کراون.\nناوبراو ئاماژەی بەوەش داوە: زانیاریەکان باس لەوە دەکەن کە بە هۆی نەبوونی فەرمانی باڵوێزخانەی عێراق لە تاران بە کۆنسولخانەی کاتی، ئەو هەنگاوە هێشتا هەڵنەگیراوە و تا ئێستا هیچ ڤیزایەک بۆ زیارەتکارانی چلەی ماتەمینی حسێنی دەرنەکراوە و کارگێرانی کۆنسولخانەی کاتی عێراق چاوەروانی دەرکرانی فەرمان لە لایەن باڵوێزخانەی عێراق لە تارانن و ئەم کێشەیە بۆتە هۆی دواکەوتنی ڕەوتی دەرکرانی ڤیزا و نیگەرانیی زیارەتکاران و سازبوونی دۆخێکی نەگونجاو لە پارێزگاکان.\nسەرۆکی کۆمیسیۆنی ئابووریی مەجلیسی شۆڕای ئیسلامی لە کۆتایی نامەکەیدا داوای لە وەزیری دەرەوە کردووە کە وێرای پێوشوێن گرتن و چارەسەریی کێشەی دەرکردنی ڤیزای زیارەتکارانی چلەی ماتەمینی حسێنی لە پارێزگا جۆراوجۆرەکانی وڵات، ڕاپۆرتی هەوڵەکانی بە مەجلیسی شۆڕای ئیسلامی ڕاگەیێنێت.


Rosa بێژەکردن: چۆن Rosa بە ئیتالیایی, ئەڵمانی, لاتینی, کاتالانی, پۆرتووگالی, ئینگلیزی, سویدی, ئوتریشی, دانمارکی, سلۆڤاکی, گالیسی, پۆڵەندی, ئینتەرلینگوا, ناپلی, ئوزبەکی, چیکی, سیربیایی, نەرویژی بۆکماڵ, لوکسەمبورگی, کەبوانۆ, ئیسپانی, هەنگاری(مەجاری), وەنیزی بێژە بکەن\nداخوازی بێژە کردنی نوێ بێژە کردن بە: ئەڵمانی ئوتریشی ئوزبەکی ئیتالیایی ئیسپانی ئینتەرلینگوا ئینگلیزی پۆرتووگالی پۆڵەندی چیکی دانمارکی سلۆڤاکی سویدی سیربیایی کاتالانی کەبوانۆ گالیسی لاتینی لوکسەمبورگی ناپلی نەرویژی بۆکماڵ هەنگاری(مەجاری) وەنیزی تەتەری (tt) ئەڵمانی (de) ڕووسی (ru) ئیسپانی (es) ئینگلیزی (en) فەڕەنسی (fr) ژاپۆنی (ja) پۆڵەندی (pl) هوڵەندی (nl) چینی ماندارین (zh) (mo) (tly) (alq) (mos) (zdj) (wni) (swb) (wlc) (hif) (enm) (ang) (xghu) (sxu) (bho) (arq) (ary) (mag) (myn) (kln) (shi) (ksw) (vep) (krl) (qjio) (jusi) (bem) (ain) (shn) (cay) (sli) (bin) (lld) (toi) (tisa) (plig) (cpx) (ltc) (aeb) (gaa) (apw) (jje) (gil) (cop) (juai) (pam) (lki) (acy) (ems) (qya) (non) (mns) (xog) (ogb) (bcq) (tvx) (tcz) (agx) (dtp) (uby) (mnk) (snk) (pot) (sty) (rcf) (fla) (hbo) (zsm) (sjn) (ett) (jliu) (quc) (jbo) (io) (ada) (mwn) (cic) (paw) (hop) (cho) (syc) (xmf) (acm) (gag) (tjin) (otk) (abn) (obu) (yrl) (taiu) (ekp) (siiy) (jlua) (koi) (bfz) (crg) (chn) (kpy) (got) (qxq) (gun) (oka) (pbb) (ppl) (ann) Botlikh (bph) Judeo-Spanish (lad) آديگان (ady) ئابازا (abq) ئاراگۆنی (an) ئاربێرەش (aae) ئارەپاهۆ (arp) ئارۆمانی (rup) ئازەرباینجانی (az) ئاسامی (as) ئاشووری ئارامی-نوێ (aii) ئافار (aa) ئافریکانس (af) ئاکان (ak) ئالبانی (sq) ئالەوت (ale) ئامهاریک (am) ئاواری (av) ئایماری (ay) ئەبخازی (ab) ئەتۆنی (eto) ئەرزیا (myv) ئەرمەنی (hy) ئەڤەنکی (evn) ئەڵمانی (de) ئەڵمانی خوارین (nds) ئەڵمانی سوابی (swg) ئەڵمانی سویس (gsw) ئەمازیغی ناوەندی (tzm) ئەمیلیان (egl) ئەندۆنیزیایی (ind) ئەوەیی (ee) ئەوۆندۆ (ewo) ئوتریشی (ast) ئودموورت (udm) ئوردو (ur) ئوزبەکی (uz) ئوسیتی (os) ئوکراینی (uk) ئوکیناوایی (ryu) ئویغور (ug) ئۆجیبوی (oj) ئۆرۆمۆ (om) ئۆریا (or) ئۆساجی (osa) ئۆکسیتان (oc) ئیتالیایی (it) ئیرلەندی (ga) ئیسپانی (es) ئیسپرانتۆ (eo) ئیستۆنی (et) ئیسلەندی (is) ئیگبۆ (ig) ئیلۆکۆ (ilo) ئینتەرلینگوا (ia) ئینگلیزی (en) ئینگوشی (inh) ئینوپیاک (ik) ئینوکتیتوت (iu) ئیوایجا (ibd) ئێم بی ئی (mfo) باردی (bcj) باسکی (eu) باشقیری (ba) باڤاریایی (bar) بامبارایی (bm) برەتۆنی (br) بریبری (bzd) بهاسای نیپالی (new) بەختیاری (bqi) بەلوچی (bal) بەنگالی (bn) بورمەیی (my) بوروشاسکی (bsk) بوریاتی (bxr) بولغاری (bg) بوویەیی (pcc) بۆسنی (bs) بیسلاما (bi) بیکۆلی ناوەندی (bcl) بیلاڕووسی (be) بیهاری (bh) پاپیامەنتۆ (pap) پالاویی (pau) پالەنکورۆ (pln) پالی (pi) پانگاسینان (pag) پلات دیچ (pdt) پەشتوو (ps) پەنجابی (pa) پوولار (fuc) پۆرتووگالی (pt) پۆڵەندی (pl) پیتجانتجاتجارا (pjt) پیکارد (pcd) پیەدمۆنتی (pms) تاجیکی (tg) تاگالۆگ (tl) تالۆسان (tzl) تامیل (ta) تاهیتیانی (ty) تایلەندی (th) تبتیکی (bo) تسوانا (tn) تسۆنگا (ts) تلینگیت (tli) تەتەری (tt) تەتەری کریمەیی (crh) تەتووم (tet) تەلوگۆ (te) تەوارقی (tmh) تورکەمانی (tk) تورکی (tr) تورکی عوسمانی (ota) توسکارۆرا (tus) توڤانی (tyv) توی (tw) تۆک پیزن (tpi) تۆکی پۆنا (tok) تۆندانۆ (tdn) تۆنگا (to) تیگرینیا (ti) جامایکایی (jam) جاوەیی (jv) چامۆرۆ (ch) چرۆکی (chr) چوڤاشی (cv) چیچانی (ce) چیچەوا (ny) چیکی (cs) چینی جین (cjy) چینی شیان (hsn) چینی گانی (gan) چینی ماندارین (zh) چینی ووو (wuu) حەسسانییە (mey) خاسی (kha) خانتی (kca) خەمر (km) خۆزا (xh) داگبانی (dag) دانمارکی (da) دزۆنگخا (dz) دەری (prs) دیڤەهی (dv) دیملی (zza) دینکایی (din) زولو (zu) ڕاپانویی (rap) ڕوسین (rue) ڕوکیگا (cgg) ڕووسی (ru) ڕۆماگنۆلی (rgn) ڕۆمانشی (rm) ڕۆمانی (rom) ڕۆمانیایی (ro) ڕۆهینگیایی (rhg) ژاپۆنی (ja) ژوانگ (za) ساردينی (sc) ساموايی (sm) سامی باکووری (sme) سانسکریتی (sa) سانگۆ (sg) سرانان تۆنگۆ (srn) سکۆتلاندی (sco) سلۆڤاکی (sk) سلۆڤێنی (sl) سەرایکی (skr) سەرەر (srr) سواتی (ss) سواحیلی (sw) سوودانی (su) سویدی (sv) سۆتۆ (st) سۆربیانی ژوورین (hsb) سۆماڵی (so) سیدیغ (trv) سیربیایی (sr) سیسیلی (scn) سیلهەتی (syl) سیلیزیایی (szl) سیندی (sd) سینهالی (si) شۆشۆنی (shh) شۆنا (sn) عەرەبئ شامی باکوور (apc) عەرەبی (ar) عەرەبی کەنداو (afb) عەرەبی میسری (arz) عیبری (he) فارسی (fa) فارۆیی (fo) فرانکۆ-پرۆڤەنچال (frp) فریزی ڕۆژاوایی (fy) فریولی (fur) فلەمی (vls) فەڕەنسی (fr) فوژۆ (fzho) فولاهی (ff) فیجیایی (fj) فینلاندی (fi) ڤەندا (ve) ڤۆرۆیی (vro) ڤۆلاپوک (vo) ڤیەتنامی (vi) قرغیزی (ky) قەرەچایی-بالکاری (krc) قەرەقاڵپاق (kaa) كينيارواندا (rw) کاباردیایی (kbd) کابیل (kab) کاتالانی (ca) کازاخی (kk) کاشوبی (csb) کالاڵیزوت (kl) کالمیک (xal) کامپیدانی (sro) کانادهای (kn) کانتۆنیایی (yue) کانوری (kr) کچوایی (qu) کرواتی (hr) کری (cr) کریکی (mus) کریۆ (kri) کریۆلی کیپ ڤەردان (kea) کریۆلی لۆویزیانا (lou) کریۆلی موریتانی (mfe) کریۆلی هایتی (ht) کلینگۆن (tlh) کەبوانۆ (ceb) کەشمیری (ks) کوانیامایی (kj) کوچی (kfr) کوردی (ku) کورمانجی (kmr) کۆتاڤا (avk) کۆرسی (co) کۆرنیش (kw) کۆری (ko) کۆمی (kv) کۆنکەنی (gom) کۆنگۆیی (kg) کیاتونی زاپۆتەک (zpf) کیروندی (rn) کیکویو (ki) کیمبوندویی (kmb) گادێلیی سکۆتی (gd) گاسی (guz) گالیسی (gl) گوارانی (gn) گوجەراتی (gu) گورجی (ka) گیلەکی (glk) لاتڤیانی (lv) لاتگالی (ltg) لاتۆکا (lkt) لاتینی (la) لازی (lzz) لاکی (lbe) لاۆیی (lo) لەزگی (lez) لوبا-کاتانگا (lu) لوڕی باشووری (luz) لوڕی نینجایی (lrc) لوشووتسی (lut) لوکسەمبورگی (lb) لوگاندایی (lg) لوۆیی (luo) لۆزی (loz) لۆمبارد (lmo) لیتوانیایی (lt) لیگوریایی (lij) لیمبورگی (li) لینگالا (ln) ماپودونگون (arn) مارشاڵی (mh) ماری (chm) مازندەرانی (mzn) ماسباتینۆ (msb) مالاگاسی (mg) مالایالام (ml) مالایی (ms) ماڵتی (mt) مانچو (mnc) مانکسی (gv) ماوری (mi) ماوری دوڕگەکانی ئایلاند (rar) مایا یوکاتەک (yua) مەراتی (mr) مەسکالەرۆ-چیریکاوا (apm) مەکدۆنی (mk) مەیتەیی (mni) مەینفرانکیش (vmf) مۆکشا (mdf) مۆنگۆلی (mn) مۆهاوک (moh) میکمەک (mic) مین دۆنگی (cdo) مین نان (nan) مینانگکابو (min) ناپلی (nap) ناسکاپی (nsk) ناڤاشۆ (nv) ناکسی (nxq) ناهواتی (nah) ناورو (na) ندەبەلەی باشوور (nr) ندەبەلەی باکوور (nd) ندۆنگا (ng) نەرویژی بۆکماڵ (no) نەرویژی نینۆرسک (nn) نەنەتسی توندرا (yrk) نوسو (ii) نوقایی (nog) نوو (ngh) نیپاڵی (ne) هاکا (hak) هاواییی (haw) هاوسا (ha) همۆنگ (hmn) هەرەرۆ (hz) هەنگاری(مەجاری) (hu) هوڵەندی (nl) هوڵەندی پەنسیلڤانیا (pdc) هیری مۆتو (ho) هیلیگاینۆنی (hil) هیندی (hi) واڵوون (wa) وەنیزی (vec) وۆلۆف (wo) ویڵزی (cy) یاکوتی (sah) یەیی (yey) یوپیک (esu) یۆروبا (yo) یۆنانی (el) یۆنانی کەون (grc) ییدی (yi)\nچۆن گۆ دەکرێ Rosa\nبیستراوە: 189K جار\nRosa بێژە کردن بە ئیتالیایی [it]\nRosa گۆکردنی بێژە کردن لەلایەن lornova (نێر لە ئیتالیا\t)\nRosa گۆکردنی بێژە کردن لەلایەن giorgiospizzi (نێر لە ئیتالیا\t)\nRosa گۆکردنی بێژە کردن لەلایەن Paolo_B (نێر لە ئیتالیا\t)\nRosa گۆکردنی بێژە کردن لەلایەن maryintown (مێ لە ئیتالیا\t)\nRosa گۆکردنی بێژە کردن لەلایەن tcm12 (مێ لە ئیتالیا\t)\nRosa گۆکردنی بێژە کردن لەلایەن originario (نێر لە ئیتالیا\t)\nRosa گۆکردنی بێژە کردن لەلایەن Rosatea (مێ لە ئیتالیا\t)\nRosa گۆکردنی بێژە کردن لەلایەن DVdA (نێر لە ئیتالیا\t)\nRosa گۆکردنی بێژە کردن لەلایەن DeldiC (نێر لە ئیتالیا\t)\nRosa گۆکردنی بێژە کردن لەلایەن simorani93 (نێر لە ئیتالیا\t)\nRosa گۆکردنی بێژە کردن لەلایەن Narmo989 (نێر لە ئیتالیا\t)\nRosa گۆکردنی بێژە کردن لەلایەن Fioridiaia (مێ لە ئیتالیا\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە ئیتالیایی\nهاوبەشکردنی بێژەی Rosa بە ئیتالیایی:\nRosa نموونە لە دەستەوشەیەک\nIl frutto della rosa canina è considerato la sorgente naturale più concentrata in vitamina C. گۆکردنی بێژە کردن لەلایەن MichiPerla (مێ لە ئیتالیا)\nRosa بێژە کردن بە ئەڵمانی [de]\nحینجەی دەنگناسی: ˈʀoːza\nRosa گۆکردنی بێژە کردن لەلایەن Thonatas (نێر لە ئەڵمانیا\t)\nRosa گۆکردنی بێژە کردن لەلایەن Vortarulo (نێر لە ئەڵمانیا\t)\nRosa گۆکردنی بێژە کردن لەلایەن Vertont (نێر لە ئەڵمانیا\t)\nRosa گۆکردنی بێژە کردن لەلایەن Bartleby (نێر لە ئەڵمانیا\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە ئەڵمانی\nهاوبەشکردنی بێژەی Rosa بە ئەڵمانی:\ndie rosa Blume گۆکردنی بێژە کردن لەلایەن Bartleby (نێر لە ئەڵمانیا)\nSie bot ihm auf einem Teller eine rosa Waffel an. گۆکردنی بێژە کردن لەلایەن independentgentleman (نێر لە ئەڵمانیا)\nrot گۆکردنی rot [de]\nrötlich گۆکردنی rötlich [de]\nRosa بێژە کردن بە لاتینی [la]\nRosa گۆکردنی بێژە کردن لەلایەن d1m0n (نێر لە ڕووسیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە لاتینی\nهاوبەشکردنی بێژەی Rosa بە لاتینی:\nRosa بێژە کردن بە کاتالانی [ca]\nRosa گۆکردنی بێژە کردن لەلایەن joelnakuro (نێر لە ئیسپانیا\t)\nRosa گۆکردنی بێژە کردن لەلایەن theternitend (نێر لە ئیسپانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە کاتالانی\nهاوبەشکردنی بێژەی Rosa بە کاتالانی:\nRosa بێژە کردن بە پۆرتووگالی [pt]\nRosa گۆکردنی بێژە کردن لەلایەن Luisdalmeida (نێر لە پورتوگال\t)\nRosa گۆکردنی بێژە کردن لەلایەن torcato (نێر لە پورتوگال\t)\nRosa گۆکردنی بێژە کردن لەلایەن mosquitaymari (مێ لە پورتوگال\t)\nRosa گۆکردنی بێژە کردن لەلایەن oterosantos (نێر لە پورتوگال\t)\nRosa گۆکردنی بێژە کردن لەلایەن jlqueimado (نێر لە بەڕازیل\t)\nRosa گۆکردنی بێژە کردن لەلایەن Astrodeck (نێر لە بەڕازیل\t)\nRosa گۆکردنی بێژە کردن لەلایەن Leleski (مێ لە بەڕازیل\t)\nRosa گۆکردنی بێژە کردن لەلایەن Toinhoalam (نێر لە بەڕازیل\t)\nRosa گۆکردنی بێژە کردن لەلایەن hiroy (نێر لە بەڕازیل\t)\nRosa گۆکردنی بێژە کردن لەلایەن coohrus (نێر لە بەڕازیل\t)\nRosa گۆکردنی بێژە کردن لەلایەن thatra (مێ لە ئیسپانیا\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە پۆرتووگالی\nهاوبەشکردنی بێژەی Rosa بە پۆرتووگالی:\n"Telefone ao menos uma vez para 244333" (Noel Rosa) گۆکردنی بێژە کردن لەلایەن mmendonca (نێر لە بەڕازیل)\nNão há rosa sem espinhos. گۆکردنی بێژە کردن لەلایەن kamilaandrade (مێ لە ویلایەتە یەکگرتووەکانی ئەمریکا)\nHá muitos botões de rosa no jardim. گۆکردنی بێژە کردن لەلایەن ManuMilheiro (مێ لە فەڕەنسا)\nRosa بێژە کردن بە ئینگلیزی [en]\nRosa گۆکردنی بێژە کردن لەلایەن BetonyRenaissance (مێ لە ویلایەتە یەکگرتووەکانی ئەمریکا\t)\nRosa گۆکردنی بێژە کردن لەلایەن thelastmile (نێر لە ئوسترالیا\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە ئینگلیزی\nهاوبەشکردنی بێژەی Rosa بە ئینگلیزی:\nMarxism-Luxemburgism refers to the views of Rosa Luxemburg. گۆکردنی بێژە کردن لەلایەن markalanfoster (نێر لە ویلایەتە یەکگرتووەکانی ئەمریکا)\nMarxism-Luxemburgism is associated with the work of communist Rosa Luxemburg. گۆکردنی بێژە کردن لەلایەن lbcausey (مێ لە ویلایەتە یەکگرتووەکانی ئەمریکا)\nRosa بێژە کردن بە سویدی [sv]\nRosa گۆکردنی بێژە کردن لەلایەن Verywise (نێر لە سوێد\t)\nRosa گۆکردنی بێژە کردن لەلایەن August (نێر لە سوێد\t)\nRosa گۆکردنی بێژە کردن لەلایەن stefanlindmark (نێر لە سوێد\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە سویدی\nهاوبەشکردنی بێژەی Rosa بە سویدی:\nRosa بێژە کردن بە ئوتریشی [ast]\nRosa گۆکردنی بێژە کردن لەلایەن Malvarez (نێر لە ئیسپانیا\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە ئوتریشی\nهاوبەشکردنی بێژەی Rosa بە ئوتریشی:\nRosa بێژە کردن بە دانمارکی [da]\nRosa گۆکردنی بێژە کردن لەلایەن kimsey0 (نێر لە دانمارک\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە دانمارکی\nهاوبەشکردنی بێژەی Rosa بە دانمارکی:\nRosa بێژە کردن بە سلۆڤاکی [sk]\nRosa گۆکردنی بێژە کردن لەلایەن MagicOfLA (نێر لە سلۆڤاکیا\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە سلۆڤاکی\nهاوبەشکردنی بێژەی Rosa بە سلۆڤاکی:\nRosa بێژە کردن بە گالیسی [gl]\nRosa گۆکردنی بێژە کردن لەلایەن Gondwana (مێ لە ئیسپانیا\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە گالیسی\nهاوبەشکردنی بێژەی Rosa بە گالیسی:\nRosa بێژە کردن بە پۆڵەندی [pl]\nRosa گۆکردنی بێژە کردن لەلایەن EpicOfWar (مێ لە پۆڵەندا\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە پۆڵەندی\nهاوبەشکردنی بێژەی Rosa بە پۆڵەندی:\nRosa بێژە کردن بە ئینتەرلینگوا [ia]\nRosa گۆکردنی بێژە کردن لەلایەن torrente (نێر لە سوێد\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە ئینتەرلینگوا\nهاوبەشکردنی بێژەی Rosa بە ئینتەرلینگوا:\nRosa بێژە کردن بە ناپلی [nap]\nRosa گۆکردنی بێژە کردن لەلایەن sales (نێر لە ئیتالیا\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە ناپلی\nهاوبەشکردنی بێژەی Rosa بە ناپلی:\nRosa بێژە کردن بە ئوزبەکی [uz]\nRosa گۆکردنی بێژە کردن لەلایەن Makhmudkhon (نێر لە ئوزبەکستان\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە ئوزبەکی\nهاوبەشکردنی بێژەی Rosa بە ئوزبەکی:\nRosa بێژە کردن بە چیکی [cs]\nRosa گۆکردنی بێژە کردن لەلایەن Skypi (نێر لە کۆماری چێک\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە چیکی\nهاوبەشکردنی بێژەی Rosa بە چیکی:\nRosa بێژە کردن بە سیربیایی [sr]\nRosa گۆکردنی بێژە کردن لەلایەن jablan (نێر لە سربیا\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە سیربیایی\nهاوبەشکردنی بێژەی Rosa بە سیربیایی:\nRosa بێژە کردن بە نەرویژی بۆکماڵ [no]\nRosa گۆکردنی بێژە کردن لەلایەن andrewh1112 (نێر لە نۆرویژ\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە نەرویژی بۆکماڵ\nهاوبەشکردنی بێژەی Rosa بە نەرویژی بۆکماڵ:\nRosa بێژە کردن بە لوکسەمبورگی [lb]\nRosa گۆکردنی بێژە کردن لەلایەن piral58 (نێر لە لوکسەمبورگ\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە لوکسەمبورگی\nهاوبەشکردنی بێژەی Rosa بە لوکسەمبورگی:\nRosa بێژە کردن بە کەبوانۆ [ceb]\nRosa گۆکردنی بێژە کردن لەلایەن jeeve (نێر لە فیلیپین\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە کەبوانۆ\nهاوبەشکردنی بێژەی Rosa بە کەبوانۆ:\nRosa | rosa بێژە کردن بە ئیسپانی [es]\nRosa گۆکردنی بێژە کردن لەلایەن urso170 (نێر لە ئانترەکتیکا\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa | rosa بە ئیسپانی\nهاوبەشکردنی بێژەی Rosa | rosa بە ئیسپانی:\nوەرگێڕانی Rosa | rosa\nپێناسەی Rosa | rosa\nهاوواتاکانی Rosa | rosa\nsonrosado گۆکردنی sonrosado [es]\ncapullo گۆکردنی capullo [es]\nflor گۆکردنی flor [es]\nbotón گۆکردنی botón [es]\npimpollo گۆکردنی pimpollo [es]\nrosetón گۆکردنی rosetón [es]\nrosado گۆکردنی rosado [es]\nRosa بێژە کردن بە هەنگاری(مەجاری) [hu]\nRosa گۆکردنی بێژە کردن لەلایەن andreacsenge (مێ لە هەنگاریا\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە هەنگاری(مەجاری)\nهاوبەشکردنی بێژەی Rosa بە هەنگاری(مەجاری):\nRosa بێژە کردن بە وەنیزی [vec]\nRosa گۆکردنی بێژە کردن لەلایەن ness1 (نێر لە ئیتالیا\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Rosa بە وەنیزی\nهاوبەشکردنی بێژەی Rosa بە وەنیزی:\nوشەی: melanzana, dovrei, bacheca, bicchiere, penna


لە بناری قەندیل جارێکیتر دەوڵەتی تورک شەرمەزارکرا - RojNews\nلە بناری قەندیل جارێکیتر دەوڵەتی تورک شەرمەزارکرا\nبۆ شەرمەزارکردنی پیلانگێڕی سەر ئۆجالان و هێرشەکانی سەر عەفرین، لە گوندەکانی بناری قەندیل بە ڕێپێوانێک دەوڵەتی تورک شەمەزارکرا و داوای یەکڕیزی کورد لەناوخۆدا کرا.\nپاش نیوەڕۆی ئەمڕۆ، لە هەرێمی مارادۆ و گوندی شەروێتی بناری قەندیل، بە دەستپێشخەری تەڤگەری ئازادی کۆمەڵگەی کوردستان ڕێپێوانێکی جەماوەری دژی پیلانگێڕی ۱٥ شوبات لەسەر عەبدوڵا ئۆجالان ڕێبەری پەکەکە و، هێرشەکانی تورکیا بۆ سەر عەفرین بەڕێوەچوو.\nدوای ڕێپێوانەکە، لە گردبووەنەوەی خۆپیشاندەراندا، بە ناوی گوندنشینانی بناری قەندیلەوە، قادر پیرۆت لێدوانێکی خوێندەوە کە تێیدا هاتبوو: ئاشکرایە کە ڕێبەر ئاپۆ هەر لە تەمەنی گەنجیەوە لە ناو ناکۆکیدا بووە لە بەرامبەر بە سیستەمێک کە دەوڵەت نەتەوەکان لە ژێر هەژموونی سیستەمی سەرمایەداری تەواوی بوارەکانی ژیانیان داگیرکردووە، بۆیە وەک کەسێکی شۆڕشگێر بە بەرپرسیارییەتی و ئەخلاقی خۆی کاری بۆ کەسی ئازاد و مرۆڤایەتی کردووە.\nئەوەش هاتووە: ویستیان بە ڕفاندنی ڕبەر ئاپۆ کەسایەتی گەلی کورد تێک شکێنن، بەڵام بە بەرخۆدانی ئیمرالی و گەلی کورد ئەو پیلانە سەری نەگرت و گەلی کورد ڕۆژ بە ڕۆژ بە دەست کەوتی زیاتر دێتە مەیدان.\nئاماژە بەوەشکرابوو: بە درێژایی مێژوو گەلی کورد بە هەر بیانویەک بێت لە لایەن داگیرکەرانەوە دووچاری لە ناوچوون بووەتەوە، ئەوەش لە ۱٦ی ئۆکتۆبەر ئەم پلانە جارێکیتر دووبارە بووەوە، ئەوەش لە سایەی ڕیفراندۆم و سیاسەتی هەر دوو حزبی دەسەڵاتداری هەرێم، ئێستاش ئەم پیلانە لە سەر ڕۆژئاوای کوردستان بەردەوامی هەیە و تورکیا و چەتەکانی بە هەموو شێوەیەک دەیانەوێت گەلی کورد و دەستکەوتەکانی لە ناوببەن، بەڵام لە سایەی بەرخۆدانی شەڕڤانان ئەو سیاسەتەی داگیرکەران و بە تایبەت تورکیا لە گۆر نراوە.\nدواتر ئەژین سڵێمان بە ناوی ژنانی هەرێمەکەوە بەیاننامەیەکی خوێندەوە و تێیدا هاتبوو: سەرشۆڕی بۆ ئەردۆغان و دەوڵەتی تورک کە وەک گورگێکی هار کەوتۆتە گیانی گەلی کورد، هەر ڕۆژە بە بیانویەک پەلاماری کوردان دەدات، ڕۆژێک لە باکوری کوردستان، ڕۆژێک بۆ سەر چیاکان و قەندیلی خۆراگڕ، ئەمڕۆش بۆ سەر عەفرینی دڵگیر.\nئەوەش هاتبوو: ئەم جۆرە هەڵسوکەوتانەی دەوڵەتی تورک و ئەردۆغان نیشانەی ئەوەیە کە ئەردۆغان سەری لێ شێواوە و نازانی چ بکات، بۆیە هەر ڕۆژە پەلاماری شوێنێک دەدات، لێرەوە داوا لە گەلی کورد دەکەین کە با بەس بێت پەرتەوازەیی با یەکبگرین.\nجێگای باسە، پارێزەرەکانی ئۆجالان لە ٢٧-٧-٢٠١١وە، ڕێگایان پێ نەدراوە سەردانی ئیمرالی بکەن، هەروەها له ٥ی نیسانی ٢٠١٥ بەتەواویی گۆشه‌گیریی خراوەتە سه‌ری و له‌و ماوه‌یه‌دا ته‌نیا یه‌ک جار و له ١١/٩/٢٠١٦ محه‌مه‌د ئۆجالان-ی برای سه‌ردانی ئیمرالی کردووه، له دوای ئه‌و سه‌ردانە‌وه تا ئێستا هیچ زانیارییه‌ک له‌سه‌ر ڕه‌وشی ئۆجالان نییه.\nهەروەها، لە ٢٠-١-٢٠١٨وە، سوپای تورک ئۆپەراسیۆنی داگیرکردنی عەفرینی بە هاوکاری چەتەکانی سەر بە تورکیا دەستپێکردووە، لەبەرامبەردا شەڕڤانان و گەل بەردەوامن لە بەرخۆدانەکانیان، لە ئەنجامی هێرشەکانی سوپای تورکدا، سەدان هاولاتی مەدەنی شەهید و برینداربوون، کە چەندین ژن و منداڵیان تێدایە، هەروەها سەدان خانووی هاوڵاتیان بوونەتە ئامانجی بۆردوومانەکان، ئەمەو چەندین شوێنەواری مێژوویش خاپور کراون.


پێنج نیشانەی شاراوەی تووشبوون بە نەخۆشی شەكرە\nبەپێی راپۆرتی زانستی پزیشكیی گۆڤاری"Express magazine” هەندێك نیشانەی نەناسراو هەن ئاستی شەكرە لە خوێندا بەرزدەكەنەوە، بەڵام زۆربەی نەخۆشەكان بایەخی پێ نادەن یان لێی بەئاگانین و بە حاڵەتێكی سروشتی بۆی دەڕوانن و نازانن كە ئەم نیشانانە دەگەڕێنەوە بۆ نەخۆشی شەكرە.\nپسپۆرانی زانكۆی پزیشكی بەنسلفانیا زڕخەوی و نەبوونی توانای كاركردن و هاوكات هەستكردنی هەمیشەیی بۆ خەوتن و خەونی ئاشەوپاشەو ئارەقەكردن لەناوجێ بە نیشانەیەكی سامناكی نەخۆشی شەكرەی دادەنێن. نیشانەیەكی تری ئەم نەخۆشییە گۆڕینی رەنگی پێستەیەو دروستبوونی پەڵەی تۆخترە لە پێیەكان كە نیشانەی دابەزینی نائاسایی رێژەی ئەنسۆلینە لە خوێنداو دواتر دروستبوونی تەمێكی كاڵە لە بینایی و دەبێتە هۆی ئاوسانی پێڵوەكان، یەكێكی تر لە نیشانەكانی نەخۆشی شەكرە نەمانی توانای سێكسیە كە دەگەڕێتەوە بۆ پەككەوتن و گیرانی موولولەكانی خوێن لە كۆئەندامی زاوزێ.\n 457 جار بینراوه\n4/20/2019 8:58:47 AM


خوێنه‌ر وه‌ک مێش له گڵاسی (هه‌ڵهاتن) له (بۆشایی)ه‌که‌ی به‌ختیار عه‌لی دا\nکڵێشه‌ی هه‌ڵهاتن له بۆشایی یان له جه‌هه‌ننه‌م\nئه‌رکی ئێمه له وتاری پێشووتردا "به‌ختیار عه‌لی چه‌کووش به بۆشاییدا ده‌کێشێت" ئه‌وه بوو ڕێگای ده‌رچوون بۆ خوێنه‌ر بکه‌ینه‌وه "ئاخر به‌ختیار عه‌لی ئه‌و گڵاسه‌یه، که خوێنه‌ری وه‌ک مێش له خۆیدا دیل کردووه، خوێنه‌ریش ته‌نها له‌ناو بیرکردنه‌وه‌کانی به‌ختیار عه‌لیدا وه‌ک مێش ده‌خولێته‌وه و خۆی ده‌دات به ڕوونیی گڵاسی بیرکردنه‌وه‌کانی به‌ختیاردا". پرسیاری هه‌ندێک به‌ڕێز له کوردستناپۆست بریتییه له: ئامانجتان چییه له‌م نووسینانه‌دا، که له‌سه‌ر به‌ختیار عه‌لی ده‌نووسن؟ وه‌ڵامی کوردستانپۆست بریتیه له: نیشاندانی ڕێگای ده‌رچوون. ئاخر هه‌موو مێشێک، که له که‌مۆڵه‌یه‌ک یان گلاسێکدا ده‌خولێته‌وه ده‌گه‌ڕێت بۆ ڕێگایه‌کی ده‌رچوون، ئێمه هه‌وڵده‌ده‌ین ئه‌و ڕێگای ده‌رچوونانه بۆ خوێنه‌ر ئاسان بکه‌ین. ده‌رهه‌ق به بۆشایی مه‌به‌ستی ئێمه تێگه‌یشتن له په‌یامه‌که نییه به‌ڵکوو له لۆگیکی به‌کارهێنانی وشه‌که‌یه له ڕسته‌یه‌کی ئاوهادا. ئێمه له ڕێگای ئه‌م وتاره‌وه هه‌وڵده‌ده‌ین ده‌روازه‌یه‌ک بۆ ده‌رچوونی خوێنه‌ر له‌ناو گڵاسی "هه‌ڵهاتن له بۆشایی"ه‌که‌ی به‌ختیار عه‌لیدا بکه‌ینه‌وه.\nئه‌گه‌ر له ستراکتوری جیهانه‌وه ته‌ماشای ستراکتوری زمان بکرێت ئه‌وا ڕسته‌کان پێویسته وێنه‌ی بوونیه‌ت و ڕووداوه‌کان بێت، وێنه‌یه‌کی لۆگیکی بوونیه‌ت و ڕووداوه‌کانیش بریتییه له بیرکردنه‌وه، "هه‌ڵهاتن له بۆشایی". له ڕسته‌دا بیرکردنه‌وه پێویسته هه‌سته‌کییانه ڕاست ده‌رببڕێت. بیرکردنه‌وه له سیاسه‌تێکی چه‌وت و پێناسه‌کردنی به بۆشایی و له هه‌لومه‌رجێکی تایبه‌تیشدا هه‌ڵهاتن لێی ده‌رئه‌نجام ڕسته‌ی وه‌ک "هه‌ڵهاتن له بۆشایی" لێ په‌یدا ده‌بێت. لۆگیک چه‌ند له ڕسته‌ی "پاشای فه‌ڕه‌نسا که‌چه‌ڵه" دا هه‌یه، هه‌رئه‌وه‌نده‌ش له له "هه‌ڵهاتن له بۆشایی"دا هه‌یه. ڕسته پێویسته هه‌سته‌کیی خۆی پیشان بدات، ڕسته وێنه‌یه‌کی واقیعه، واقیعی پێش و پاش ڕاپه‌ڕیین و ئێستای کوردستانیش بریتییه له جه‌هه‌ننه‌مێک نه‌ک بۆشایی. ڕسته خۆی به‌وشێوه‌یه پیشانده‌دات، که هه‌یه، ئه‌گه‌ر ڕاست بێت، ئه‌وه‌ش ده‌ڵێت، که پێناس له بوونی ئه‌و ده‌کات.\nمرۆڤ ده‌توانێت له ڕێگای ئه‌م دوو کڵێشه‌یه‌ی سه‌ره‌وه هه‌وڵێک بۆ تێگه‌یشتن له کێشه‌یه‌ک و له هیچ شتێکیش بدات. ئه‌و فاکتۆرانه چین، که بۆشایی و ئاگر له‌سه‌ر ده‌ره‌وه‌ی خۆیان دروستی ده‌که‌ن و هه‌مانکاتیش ئه‌و فاکتۆرانه چین، که له ده‌ره‌وه کار له‌سه‌ر بوونی ئه‌وان ده‌که‌ن؟! خوێنه‌ری هۆشیار هه‌میشه خوێنه‌رێکه، که لۆگیکانه ده‌خوێنێته‌وه، خوێنه‌ری گووماندار، خوێنه‌رێکی وردبینه، ئه‌گه‌ر له زۆر شت به گوومان بێت، ئه‌وا له‌وه به گوومان نییه، که گوومان ده‌خاته سه‌ر ده‌قێک، ڕسته‌یه‌ک، ده‌ربڕیینێک.\nپرۆسه‌ی هه‌ڵبژاردن ته‌نها کاڵایه‌ک نییه به ده‌ستی سیاسییه‌کانه‌وه بۆ بردنه‌وه‌ی ئێسکسووکیی کۆمه‌ڵ بۆ خۆیان، به‌ڵکوو بازاڕێکه بۆ ساغکردنه‌وه‌ی گه‌وره‌تریین ڕووی نووسه‌ران و ڕۆشنبیرانی نیشتیمانێک. له هه‌موو گۆڕانێکی کۆمه‌ڵایه‌تیی، سیاسیی، فه‌رهه‌نگییدا چ سیاسییه‌کان و چ توێژی ڕۆشنبیرانیش، به‌تایبه‌ت ئه‌وانه‌ی، که تێیدا هه‌ست به مه‌ترسییه‌ک بۆسه‌ر "ناو"ی خۆیان بکه‌ن، هه‌وڵی پیاده‌کردنی ڕه‌وشه‌که به قازانجی خۆیان ده‌ده‌ن. مه‌خابن له وڵاتی ئێمه‌دا ئه‌وه‌نده‌ی ده‌سه‌ڵات شوێنی له‌سه‌ر نووسه‌ران و ڕۆشنبیره‌کانی داناوه، به‌پێچه‌وانه‌وه نه‌کراوه. ئه‌مه‌ش وه‌هایکردووه، که نووسه‌ران و ڕۆشنبیرانی ئێمه ڕاسته‌وخۆ و ناڕاسته‌وخۆ به‌شێک بن له‌و ده‌سه‌ڵاته. چه‌مک و ناو له زۆرینه‌ی ڕسته‌کانی وتاری ڕۆشنبیرانی ئیمڕۆی ئێمه‌دا، نه واتا و هه‌ستی چه‌مکه‌که وه‌ک چه‌مک ده‌رده‌که‌وێت، نه ناوه‌کان واتا و هه‌ستی ناوی شمه‌که‌کان ده‌رده‌که‌ون، نه واتا و هه‌ستی بیرکردنه‌وه له ڕسته‌که‌دا نرخیان وه‌ک "ڕاستیی" هه‌یه.\nدواکات ئه‌رکی ئێمه هێنانی ڕاستییه‌کانه بۆ به‌ر ڕووناکیی، له‌ژێر ڕووناکیی بیرکردنه‌وه‌یه‌کی لۆگیکانه‌دا خوێنه‌ری به گوومان ده‌توانێت هه‌موو جۆره گۆشه‌یه‌کی تیژی تاریکی ڕسته و ده‌قێک بناسێته‌وه. پرۆسه‌ی گۆڕانی سیاسیی پرۆسه‌یه‌کی پڕ گرێیه، ئێمه‌ش له‌م گۆڕانه سیاسییه‌دا خۆمان به ئۆپۆسیزیۆنێک ده‌زانین، که توانای خۆمان بۆ ده‌رخستنی ڕاستییه‌کان خه‌رج ده‌که‌ین.\nمه‌سعود بۆ چاره‌سه‌ری کرده‌ی خۆجوانکردن چۆته نه‌مسا.\nئاشكرا كردنی به‌شێک له سه‌رمایه و گەندەڵیەكانی كۆسرەت ڕەسوڵ و كوڕەكانی\nکۆمه‌ڵێ وتار له "لڤین"ه‌وه


پەرلەمانتارێک: بەشێکی چاکسازییەکانی وەزارەتی پێشمەرگە لە ئەستۆی پەرلەمانە\nYou are at:Home»تەوەر»هەواڵ»تایبه‌ت»پەرلەمانتارێک: بەشێکی چاکسازییەکانی وەزارەتی پێشمەرگە لە ئەستۆی پەرلەمانە\nسەرۆکی لیژنەی پێشمەرگەی پەرلەمانی کوردستان ڕایدەگەیەنێت، بەشیكی چاکسازی لە وەزارەتی پێشمەرگە دەکەوێتە ئەستۆی پەرلەمانی کوردستان، کە پەیوەستە بە پەسەندکردنی پڕۆژەیاسای چاکسازی.\n٧-٥-٢٠١٧ بە بەشداریی وڵاتانی ھاوپەیمانی جەنگی دژ بە داعش، کە ئەمەریکا سەرپەرشتی دەکات، پڕۆژەیەک بۆ ھەیکەلی نوێی وەزارەتی پێشمەرگە، کە ھاوشێوەی وڵاتانی ھاوپەیمان ئامادەکرا، پڕۆژەکەش خۆی لە ٣٥ خاڵدا دەبینێتەوە، ماوەی پڕۆژەکەش ٣ ساڵ دەخایەنێت.\nلە لێدوانێکی تایبەت بە نوچە، رێڤینگ هروری، سەرۆکی لیژنەی پێشمەرگە لە پەرلەمانی کوردستان، لە بارەی چاکسازییەکانی وەزارەتی پێشمەرگە، ڕایگەیاند”چاکسازییەکانی وەزارەتی پێشمەرگە هەنگاوی زۆر باشی بڕییوە، کە خۆی دەبینێتەوە لە دروستکردنی بەڕێوەبەرایەتییەکی چاکسازی لەناو وەزارەت، کە چەندین کەسی یاساناس و ئەفسەری لەشکری تێیدا کاردەکەن بۆ ئەوەی کارەکانی چالاکتر بێت، هەروەها یەکگرتنەوەی چەندین لیوای پێشمەرگە، لەپێناو دروستکردنی هێزێکی نیشتمانی”.\nسەرۆکی لیژنەی پێشمەرگە ئاماژە بەوەدەکات، لە ئێستادا کار بۆ ئەوەدەکرێت، کە مووچەی وەزارەتی پێشمەگەر لە ناو دیوانی وەزارەتەوە لە ڕێگەی چەکی پارەوە دابەشبکرێت، گوتی”بۆ ئەوەی چاکسازییەکانی ناو وەزارەتی پێشمەرگە بەرەوپیشوەبچن و هێزێکی یەکگرتووی نیشتیمانی تۆکمەمان هەبێت، پێویستە یەکێتیی و پارتی بە جددی کاری لەسەربکەن”.\nهروری، گوتیشی”بەشێکی چاکسازییەکانی وەزارەتی پێشمەرگە دەکەوێتە ئەستۆی پەرلەمانی کوردستان، کە پەیوەستە بە پەسەندکردنی پڕۆژەیاسای چاکسازی لە پەرلەمانەوە، هەرکاتێکیش پڕۆژەیاساکە بێتە پەرلەمانی کوردستان، ئێمە بەجددی کاری لەسەر دەکەین”.


03:18 - 08/11/2021\nقائانی هاتووه بۆ به‌غدا\nئەمڕۆ دووشەممە، ئیسماعیل قائانی فەرماندەی فەیلەقی قودس سەربە سوپای پاسدارانی ئێران، بەسەردانێک گەیشتە بەغدا پایتەختی عێراق.\nمیدیا عێراقییەکان بڵاویان کردەوە کە ئیسماعیل قائانی، دوای گەیشتنی بۆ بەغدا، زنجیرەیەک دیدار و کۆبوونەوەی لەگەڵ بەرپرسانی عێراق بە ئامانجی ھیۆرکردنەوەی رەوشەکە دوای ھەوڵی تیرۆرکردنی مستەفا کازمی سەرۆک وەزیرانی عێراق، ئەنجامداوە.\nتا ئێستا دەسەڵاتدارانی عێراق، ھیچ زانیارییەکیان لەبارەی دەنگۆی سەردانی فەرماندەی فەیلەقی قودس سەربە سوپای پاسدارانی ئێران، بۆ بەغدا بڵاونەکردووەتەوە.\nئەوە لە کاتێکدایە دوێنێ یەکشەممە لە رێگای فڕۆکەی بێفڕۆکەوانەوە ھێرش کرایه سەر ماڵی مستەفا کازمی لە ناوچەی سەوز ناوەڕاستی بەغدا.ھەوڵی تیرۆرکردنی مستەفا کازمی لەسەر ئاستی ناوخۆ، ھەرێمیی و نێودەوڵەتیی ئیدانەکرا.\nبەر لەوەی ھێرشەکە ئەنجام بدرێت، ژمارەیەک لە سەرکردەی گرووپە چەکدارەکانی شیعە نزیک لە ئێران رایگەیاندبوو کە سەرۆکوەزیرانی عێراق، مستەفا کازمی بەرپرسە لەو پێکھەڵپژانانەی کە رۆژی پێنجی ئەم مانگە لە نزیک ناوچەی سەوز لەنێوان ھێزە ئەمنییەکان و خۆپیشاندەرانی ناڕەزایی لە ئەنجامەکانی ھەڵبژاردنەکان رووی دا و بەھۆیەوە خۆپیشاندەرێک کوژراو و ژمارەیەک خۆپیشاندەر و کارمەندی ئەمنیش برینداربوون.\nسەدر: سەرۆك وەزیرانی هی خۆمانە


کۆمپانیای دانەگاز بڕی بەرهەمهێنانی گازی سروشتی لە هەرێمی کوردستان زیاد دەکات\nكوردستان 19/10/2021 - 18:47 لێدوان عەبدولرەحمان\nوەزیری کارەبای حکوومەتی هەرێمی کوردستان و کۆمپانیای دانەگاز دابینکردنی سووتەمەنی بۆ وێستگەکانی بەرهەمهێنانی کارەبایان تاتوێکرد.\nئەمڕۆ سێشەممە 19/10/2021، وەزارەتی کارەبا لە راگەیاندراوێکدا کە لە هەژماری فەرمی خۆی لە تۆڕی کۆمەڵایەتیی (فەیسبووک) بڵاویکردووەتەوە و تێیدا هاتووە: "کەمال محەمەد ساڵح. وەزیری کارەبا، پرۆژەکانی کارەبا و دابینکردنی سووتەمەنی بۆ وێستگەکانی بەرهەمهێنانی کارەبا لەگەڵ نوێنەرانی کۆمپانیای دانەگاز تاوتوێی کرد".\nئەوەش خراوەتە روو: "شاکر واجد، بەڕێوەبەری رێپێدراوی کۆمپانیای دانەگاز ئامادەیی کۆمپانیاکەیان دەربڕی بۆ بەشداریکردن لە پرۆژەکانی کەرتی کارەبای هەرێمی کوردستان، بەتایبەتی لەپرۆژەکانی بەرهەمهێنانی کارەبا بەوزەی خۆر".\nروونیشکراوەتەوە کە بەرزکردنەوەی ئاستی بەرهەمهێنانی گازی سروشتی بەشێکی گرنگی گفتوگۆکە بوو کە بڕیارە لە سەرەتای ساڵی 2023 بڕی بەرهەمهێنانی گاز لە لایەن کۆمپانیای دانەگاز لە کێڵگەکانی هەرێمی کوردستان بەرز بکرێتەوە.


Friday, 07.03.2020, 0:10\nمرۆڤ ئەگەر چاوێک بە سەدەی رابوردوودا بخشێنێتەوە بە روونی بۆی دەردەکەوێ کە دیرۆکی ئەو سەت ساڵەی کورد جیاوازیەکی قوڵی دەگەڵ زۆەربەی هەری زۆری ئەو نەتەوانەهەیە کە وێنەی نەتەوەی کورد بن دەست بون.ئەونەتەوانە خۆیان رزگارکردکەچی کورد هێشتا بندەستەیە!بەتایبەت لە باشووری داگیرکراوی ژێر فەرمانی جووت بنەماڵەی بارزانی وتاڵەبانی.تەنیا ئەنفال وکیمیایی ماوە بەسەرکوردی بهێنن.\nرێبەرئاپۆ رستەیەکی سرنجڕاکێشی هەیە کە دەڵێ:هێزی تەواوی دونیات هەبێ،ئەگەر پشت بە نەتەوکەت نەبەستی شکست دێنێ،هەروەها،ئەگەر هێزی هەموودونیا دۆستی تۆ بێ،پشت بە نەتەوەکەت نەبەستی دیسان شکست دێنی.نموونەی هەری زیندوودەسەڵاتدارانی باشووری کوردستانن کە کازمی پێیان دەڵێ:مافیاورێگردەستیان بە سەر خاڵە سنوریەکان عێڕاق ونەفتی عێڕاقداگرتووە!بێ گومان مەبەستی بنەماڵەی بارزانی وتاڵەبانییە.لە حالێکدا ئەو دووبنەماڵەیە وایاندەزانی زلهێزەکان ووڵاتانی دیکەیان دۆستن!\nخەڵكی ساویلکە وادەزانێ هاتنی هێزی ئامریکاوروسیە بۆ رزگاریی کوردە لە رۆژئاوای کوردستان.کە چی دەرکەوت تەنیا بۆ پاراستنی بەرژەوەندیی سیاسی وئابوری خۆیانە.ئەو بابەتەی خوارووپەیامی گرینگیی مێژوویی تیدایە وپێمان دەڵێ:هەرنەتەوەیەک پشت ئەستور نەبێ بە سیاسەت وئابوریی خۆی تووشی شکست دەبێ\nکێبڕکێی روسیە و ئامریکا\nبەرێوەبەری جیهانی:سەردەمێک ئامریکا لە قامیشلوو تەنیا لە فکری ڕاونانی ئەندامانی داعش بوو.بەڵام بەرپرسایەتی ئێستای ئامریکا لەو شآرە چاوەدێریە بۆ پێشگرتن لە جموجۆڵەکانی هیزەکانی روسیە.\nبەپێی گوزاریشی کوردپرێس،لە مانگەکانی پێشوودا پێكدادانی بچووک لە نێوان ئامریکا وروسیە لە باکوری رۆژئاوای سوریە رووی داوە. تا پیش مانگئی ئۆکتۆبری ٢٠١٩ تەنیا هێزەکانی بیانی لەو ناوچەیە ئامریکاییەکان بون،لەسەر گوزاریشی هاوبەشی گاردیەن،سیریائانتۆلد وئینترناشناڵ مێدیا سەنتەر،لە ساڵی ٢٠١٤ هێزەکانیئامریکا لە ناوچەی کوردنشینەکان بونیان هەبووە.\nبە پێی ئەوڕاپۆڕتە،گرینگترین ناوچەیەک کە هێزەکانی ئامریکایی وروسی لەسەری ناکۆک بون شآری کوردنشینی قامیشلوویە کە بەشێک لەوشآرە لە ژێڕ کۆنتڕۆڵی کوردەکان دایە وبەشێکیشی دەدەست دەوڵەتی سوریەدایە.\nئەوراپۆڕتە ئاماژە بەوەدەکا کە تیمێک لە هێزەکانی نیزامیی ئامریکا لە چەند ساڵ لەوەی پێش لە قامیشلوو جێگیرکرابون وکاریان راودوونانی داعش بووە لەو ناوچەیە.هەروەها چەندین سەربازی بەهاوکاری ئەفسەران وکارناسان ئیتلاعاتی وئەمنیەتیی ئەووڵاتە لەناوچەی نیزامیی لە رۆژئاوای قامیشلوو جێگیرکراون.\nبە پێی دەستوری دۆناڵد تڕامپ لە ئۆکتۆبری ساڵی ٢٠١٩ زیاتر لە نەوەد لە سەتای ئەوهێزە کارەکانیان راگیراوە.بەڵام بەرپرسایەتی هەنووکەیی هێزەکانی ئامریکایی لەو ناوچەیە بدواداچوون وچاوەدێری کردنی هێزەکانی روسیە بووە لەو شآرە.\nهێزەکانی روسیە لە سەرەتای ئۆکتۆبری ٢٠١٩ لە نزیک باڵەفڕخانەی قامیشلوو جێگیرکراون وپێغەی نیزامیان دروستکردوە وڕآدار وچەکی پێشکەوتوویان دامەزراندوە.ئەو باڵەفڕخانەیە ڕۆڵێکی گرینگی لەگوێستنەوەی پۆلیسی نیزامیی روسیە هەیە بۆ باکورورۆژهەڵاتی سوریە.\nهەواڵگر،ئانتولد سیریا دەڵێ:روسیە ئەوپێگەیە وەک ناوەندێکی پۆشتەی نیزامی... پزیشکی ودیوی عەمەلیات چآو لێدەکا وهێلەکۆپتێرەکانی ئەووڵاتە رۆژانە چآلاکیان هەیە!لەو گوزاریشەدا ئاماژە کراوە کە هەم ئامریکا وهەم روسیە لەزۆر بەی ناوچەکانی باکوری سوریە بوونیان هەیە، بەڵام قامیشلوو تەنیا شآرێکە کە هەوکات میوانداریەتی ئامریکاو روسیە دەکا وهەر دووک وڵاتیش دەحەولی ئەوەدان کە ئەو شآرە کۆنتڕۆڵ بکەن!\nئالان حەسەن،رۆژنامەوان لە قامیشلوو بە ئامریکاییەکان وروسەکانی گووتوە،شآری قامیشلوو گرینگییەکی تایبەتی لە نەزەر بونی کەمینەکان وزمان وئایین هەیە.هەروەها ئەو شآرە پێگەیەکی گرینگیی حوزووری هێزە ئەمنییەتەکانە وجوغڕافیایەکی ستڕاتیژیکە لە نزیک چاڵاوە نەفتیەکان.\nئامر ئەلدیب،مامۆستای پەیوەندیە ناونەتەوەیەکان لە زانکۆی نیجنی نوگورود،لە روسیە دەڵێ: قامیشلوو گرینگیەکی لە رادەبەدەری هەیە لە بواری کشتو کاڵ ونزیکیی لە چاڵاوە نەفتیەکان.کێبڕکێی روسیەو ئامریکا بەشێکە لە کێبڕکێی بەرفراوانتری ئەوان لە سەر رۆژهەڵاتی ناوەڕاست وناوچەکانی دیکە.\nهادیل ئووەیس،رۆژنامەوانیش لە بارەی گرینگیی قامیشلوو بۆ ئامریکاوروسیە بە / ئانتولدسیریای / گووتوە،قامیشلوو هەستیارترین پێگەیە لە ناوچەکەدا کە روسیە دەخوازێ ئامریکای لێ دەربکا.لە لایەکی دیکەشەوە ئامریکا دەخوازێ کە دەوڵەتی سوریە کۆنتڕۆڵی بەسەر ئەو شآرەدا نەبێ،هەروەها روسیەش نەتوانێ ئەو ناوچەیە کۆنتڕۆڵ بکا.\nبە پێی ئەو ڕاپۆڕتە، رووبەڕووبوونەوەی هێزەکانی ئامریکا وروسیە لە نزیک قامیشلوو بۆتە رووداوێکی ڕۆژانە کە لە خراپترین حاڵەتدا،هیزەکانی ئامریکایی یەکێک لە ناڕآزیانی سوریا کە ڕێگای لێ دەبەستن،کوشت.\nهۆکار رەنجار،ئەورۆژنامەگەریەچاوەدێری دەکا بەسەر کێبڕکێی روسەکان وئامریکاییەکاندادەلێ:روسیە وهێزەکانی سوریە خەڵك دژی ئامریکاییەکان هان دەدەان ودەخوازن ئەوان لەو ناوچەیە دەربکەن.سەرچاوەیەک لەو ناوچەیە رووداوەکانی وێکچوو وەک دەست تێوەردانی هێزەکانی ئەمنییەتی...تایبەتی واگنێری روسیە لەو ناچەیە رایگەیاند کە رەنگە تێکهەڵاچوونێکی راستەوخۆ لە نێوان هێزەکانی ئامریکاو روسیە رووبدا!\nمایلێزگاگینز،وتەبێژی هێزەکانی هاوپەیمانان بە ڕێبەرایەتی ئامریکا لە وتووێژێکدا دەگەڵ نووسەری ئەو ڕاپۆڕتە لە شآری رمێلانی سوریە، لە رووبە ڕووبونەوەی نێوان هیزەکانی ئامریکاوروسیە نیگەرانیی خۆی نیشآنداوە هەروەها گووتوویە رێکارێک بۆ ئاڵوگۆڕی زانیاریی لە نێوان دوولایەن بۆ کەمکردنەوەی دژایەتی بە دی دەکرێ.\nکینوگابریەل، وتەبێژی هیزەکانی کورد...سوریە ... عەڕەب بە ناوی هێزەکانی دێمۆکڕاتیکی سوریەش گووتوویەتی: ئەو هێزە بە شێوەیەکی جودا بۆ شەڕدەگەڵ داعش،وێڕای ئامریکاییەکان بۆ پێش گرتن لە هێرشەکانی تورکیە دەگەڵ روسیە،هاوئاهەنگیان هەیە وپێش بە زیاد بونی تووندوتیژیی لە نێوان ئەو دوو هێزە بیانییە لە باکوری سوریە دەگرێ\nئەوڕاپۆڕتە لە بارەی هەڵویستی دەوڵەتی ناوەندیی سوریە لە ئاست ئەو بارودۆخەی قامیشلوو،سەرچاوەیەکی نیزامی دەوڵەتی کە نەیخواست ناوی ئاشکرا بکرێ دەڵێ: حوزووری روسیە لە سوریە وقامیشلوو یاساییە،بەڵام بونی هێزەکانی ئامریکایی وتورکیە لە باکوری سوریە یاسایی نییە وبە داگیرکاریی پێناسە دەکرێ.سوریەش بۆ کۆنتڕۆڵ کردنەوەی تەواوی ئەو ناوچانە حەول دەدا.\nژێنڕاڵ ئەلێکسی ئاناتوڵی، فەرماندەی هیزەکانی روسیە لە رۆژهەڵاتی چەمی فوڕاتیش بونی هێزەکانی ئامریکا بە نائارامیکردنی ئەو ناوچەیە بە گشتی و هەروەها لە سوریە پێناسە دەکا.\nلە وتووێژێکدادەگەڵ،ئانتووڵد سیریا،ئامریکای بە خەیانەتکار بە خەڵكی سوریە لە قەڵەمدەدا بەهۆی ئەوەی کە چرای سەوزی بۆ تورکیا هەڵكردوە بۆ داگیرکردنی سەریکانی وگرێ سپی ودەڵێ:بەتایبەت دەگەڵ ئامریکاییەکان لە بارەی ئەوبارودۆخە لە نێوان هێزەکانی دوولایەن وتووێژیان نەکردوە!بەڵام رووداوەکانی رابووردوو لە رێگای دیپڵؤماسی چآرەسەر کراون.دانیشتوانی لە بارەی حوزووری هیزەکانی روسی وئامریکایی لە ناوچەکەدا لە سەر ئەو باوەڕن کە ئەودوو هێزە بە خاتری بەرژەوەندیی وقازانجی خۆیان هاتون بۆیە بونی ئەوان هیچ قازانجێکی بۆ خەڵکی ناوچەکە تێدا نییە.\nکۆدی رۆژنامەوانی: ٤٠١٠١\nوەرگێڕآنەوە بۆ هەنگوین زمانی کوردی: جەعفەرکەریمی\nبارەگای بارزانی یان بارەگای تیرۆر!؟\nمانای هیندێک وشە و دەستەواژەکانم لێ ون بووە!


هیوایه‌ک بۆ چاره‌سه‌ربوونی کێشه‌کانی هه‌ولێر و به‌غدا - جام کوردی\nهیوایه‌ک بۆ چاره‌سه‌ربوونی کێشه‌کانی هه‌ولێر و به‌غدا\n06 کانونی یەکەم 2018\nئه‌و گۆڕانکارییانه‌ی که له پرۆسه‌ی سیاسی عێراق پاش به‌ڕێوه‌چوونی هه‌ڵبژاردنه په‌رله‌مانییه‌که‌ی ئه‌م وڵاته بینرا، سه‌ره‌ڕای هه‌موو ئه‌و کێشه و گرفتانه‌ی که هێشتا ئازاری کابینه‌که‌ی عادڵ عه‌بدولمه‌هدی ده‌دات به‌ڵام هیوایه‌کی بۆ چاره‌سه‌ربوونی کێشه‌کانی نێوان هه‌ولێر و به‌غدای پێوه ده‌بینرێت.\nهه‌ر دوو حکومه‌تی هه‌رێمی کوردستان و ناوه‌ندی عێراق کۆمه‌ڵه کێشه و گرفتێکی که‌ڵه‌که‌بوو له نێوانیاندا هه‌یه که ده‌یان سه‌ردان و کۆبوونه‌وه‌ی به‌رپرسانی باڵای هه‌ر دوو لا له خوله‌کانی ڕابردوو له‌وه‌دا سه‌رکه‌وتوو نه‌بووه کۆتایی به‌م دۆخه‌ی په‌یوه‌ندییه‌کانی نێوانیان بێنێت.\nبه هه‌ڵبژاردنه په‌رله‌مانییه‌که‌ی عێراق و پێکهێنانی کابینه‌ی نوێی ئه‌م وڵاته له لایه‌ن که‌سێکه‌وه که جێی متمانه و قبووڵکراوی سه‌رجه‌م لایه‌نه سیاسییه‌کانی عێراقه، چه‌شنێک له هیواداری بۆ تێپه‌ڕاندنی ئه‌م وڵاته له قه‌یرانه‌کان ده‌بینرێت، یه‌ک له‌و قه‌یرانانه‌ش دۆخی په‌یوه‌ندییه‌کانی نێوان هه‌ولێر و به‌غدایه که به هه‌ڕه‌شه‌یه‌کی جیدی له سه‌ر یه‌کگرتوویی عێراقیش داده‌نرێت.\nوه‌ک خوله‌کانی ڕابردووی عێراق، سه‌رۆکێکی کورد پاڵی به کورسییه‌که‌ی کۆشکی سه‌لامه‌وه داوه، ئه‌و که‌سێکه که له هه‌مان سه‌ره‌تای گه‌یشتنی به پۆستی سه‌رۆک کۆماری عێراق جوڵه‌یه‌کی به‌رچاوی له سه‌ر ئاستی ناوخۆیی و نێوده‌وڵه‌تی پێوه بینرا و چاودێرانی سیاسی باس له پێگه و کاریگه‌ری ناوبراو له‌و پۆسته‌دا ده‌که‌ن و گه‌شبینن که بوونی به‌رهه‌م ساڵح ببێته هانده‌ری گه‌ڕانه‌وه‌ی پێگه‌ی عێراق له هه‌ر دوو ئاستی ناوخۆیی و نێوده‌وڵه‌تی.\nیه‌کێکی دیکه له خاڵه گرنگه‌کانی تایبه‌ت به‌م خوله‌ی پرۆسه‌ی سیاسی عێراق، پشتگیری مه‌سعود بارزانی سه‌رۆکی پارتی دیمۆکراتی کوردستانه بۆ عادڵ عه‌بدولمه‌هدی و به‌شداری کارای ئه‌م حیزبه‌یه له پێکهاته‌ی کابینه‌ی نوێی عێراق. پارتی پۆستی جێگری سه‌رۆک وه‌زیران و وه‌زیری دارایی و جێگری سه‌رۆکی په‌رله‌مانی و وه‌زاره‌تی دیکه‌ی هه‌یه و به فراکسیۆنێکی 25 کورسییه‌وه ڕۆڵی گرنگی له په‌رله‌مانی عێراقدا ده‌بێت.\nسه‌ردانه‌که‌ی مه‌سعود بارزانی بۆ به‌غدا و پێشوازی گه‌رمی به‌رپرسانی باڵای عێراق و لایه‌نه سیاسییه‌کانی ئه‌م وڵاته له ناوبراو خاڵی گرنگ و هانده‌ری چاره‌سه‌ربوونی کێشه‌کانی نێوان هه‌ولێر و به‌غدایه. ئیراده‌ی چاره‌سه‌ربوونی کێشه‌کانی نێوان هه‌رێم و ناوه‌ند لای هه‌ر دوو حیزبی سه‌ره‌کی کوردستان واته پارتی و یه‌کێتی له گه‌ڵ حکومه‌تی ناوه‌ندی عێراق هه‌یه و سه‌رۆک وه‌زیرانیش له قۆناغه جیاجیاکانی ژیانی سیاسی خۆیدا خاوه‌ن په‌یوه‌ندییه‌کی به‌هێزه له گه‌ڵ سه‌رکرده‌کانی ئه‌م دوو حیزبه و پێده‌چێت به‌راورد به خوله‌کانی ڕابردوو باسکردن له چاره‌سه‌ربوونی کێشه‌کان زۆر ئاسانتر بێت.\nئه‌وه‌ی که له کۆبوونه‌وه‌کانی بارزانی و به‌رپرسانی باڵای حکومه‌ت و لایه‌نه سیاسییه‌کانی عێراق له به‌غدا و نه‌جه‌ف بینرا، گوزارشت له‌وه ده‌کات که له‌م که‌شه سیاسییه‌ی ئێستای عێراق هه‌نگاوه‌کان بۆ چاره‌سه‌ربوونی کێشه‌کان چڕتر ده‌بنه‌وه، به تایبه‌ت پاش ئه‌وه‌ی که هه‌ر دوو حکومه‌تی هه‌رێم و ناوه‌ند به‌و ڕاستییه گه‌یشتوون که پێویستیان به یه‌کتر هه‌یه.\nله هه‌رێمی کوردستانیش گۆڕانکاری گه‌وره ڕووی داوه. پارتی دیمۆکراتی کوردستان وه‌ک حیزبی یه‌که‌می هه‌ڵبژاردنه‌کان، که‌سێکی نوێی بۆ سه‌رۆکایه‌تی ئه‌نجومه‌نی وه‌زیران ده‌ستنیشان کردووه. کاندیدکردنی مه‌سرور بارزانی له لایه‌ن ئه‌نجومه‌نی سه‌رکردایه‌تی پارتی دیمۆکراتی کوردستانه‌وه پیشانده‌ری ئه‌وه‌یه که ناوبراو درێژه‌پێده‌ری سیاسه‌ته‌کانی باوکیه و ئه‌و سیاسه‌ته‌ی که بارزانی باوک له به‌غداوه جه‌ختی له سه‌ر کرده‌وه، مزگێنی وه‌رزێکی نوێی په‌یوه‌ندییه‌کانی هه‌ولێر و به‌غدا ده‌دات، به تایبه‌ت ئه‌وه‌ی که یه‌کێتی نیشتمانی کوردستانیش وه‌ک هێزی دیکه‌ی گه‌وره‌ی هه‌رێمی کوردستان هه‌ر له مێژه سیاسه‌تی باشترکردنی په‌یوه‌ندییه‌کانی له گه‌ڵ ناوه‌ند داڕشتووه و سه‌رۆک کۆماره‌که‌ش له‌و حیزبه‌یه که خۆی لایه‌نگری بوونی په‌یوه‌ندییه‌کی به‌هێزی نێوان کورد و ناوه‌نده. له بیرمان نه‌چێت که عادڵ عه‌بدولمه‌هدیش له گه‌ڵ سه‌رۆک وه‌زیرانی پێشووی عێراق جیاوازی زۆری هه‌یه.\nهه‌ولێر به‌غدا عێراق\nکازمی: وادەی هەڵبژاردنی پێشوەختە ڕادەگەێنین\nدیداری بەرپرسی کەلتووریی ئێران لە بەغدا لەگەڵ بەرپرسانی وەزارەتی خوێندنی باڵای عێراق


هه‌ڵبژاردن بژارده‌یه‌كی مه‌ترسیداری له‌كوردستان هێنایه پێشه‌وه | نیقاش\nئه‌نجامی هه‌ڵبژاردنی په‌رله‌مانی عێراق به‌شێوه‌یه‌ك بۆ هه‌ندێك له‌لایه‌نه‌كانی هه‌رێمی كوردستان شۆكهێنه‌ر بوو، وایلێكردن ده‌ست بۆ بژارده‌یه‌ك به‌رن كه خۆیان له‌بنه‌ڕه‌دا له‌دژی دامه‌زراون.\n24.05.2018 | هه‌ولێر\nئه‌نجامی هه‌ڵبژاردنی 12ی ئایاری رابردوو له‌هه‌رێم مشتومڕێكی زۆری دروستكردووه‌و له‌چه‌ند سه‌عاتی یه‌كه‌می راگه‌یاندنی ئه‌نجامه‌كانیشدا گرژییه‌كه‌ی گه‌یانده ئاستی مه‌ترسی پێكدادانی سه‌ربازی.\nئێواره‌ی رۆژی 12ی مانگ، كاتێك ئه‌نجامی به‌رایی هه‌ڵبژاردن ده‌ركه‌وت، له‌شاری سلێمانی رووداوێك روویدا، نزیكبووه له‌وه‌ی دوو هێزی گه‌وره‌ی هه‌رێمی كوردستان له‌رێگه‌ی چه‌كه‌وه رووبه‌ڕووی یه‌ك ببنه‌وه.\nله‌ناو شاری سلێمانی ده‌نگی ته‌قه‌ی زۆرو به‌رده‌وام بیسترا، میدیاكانی گۆڕان وتیان به‌هۆی قبوڵنه‌كردنی ئه‌نجامه‌كانه‌وه هێزێكی یه‌كێتی نیشتیمانی كوردستان په‌لاماری داون، یه‌كێتیش له‌لێدوانه ره‌سمییه‌كانیدا ئه‌و گێڕانه‌وه‌یه ره‌ت ده‌كاته‌وه‌و لایه‌نی گۆڕان تۆمه‌تبار ده‌كات به‌دروستكردنی ئاژاوه‌كه.\nئه‌و شه‌وه دۆخی شاری سلێمانی كه پێگه‌ی سه‌ره‌كی هه‌ردوو حیزبه‌كه‌یه به‌جۆرێك شێوابوو مه‌ترسی ده‌كرا گرژییه‌كان بۆ شوێنێكی دیكه سه‌ر بكێشێت، گۆڕان داوای له‌هه‌وادارانی ده‌كرد باره‌گاكه‌ی بپارێزن، له‌ناو ئه‌وانه‌شدا چه‌ند ده‌نگێكی دیاری بزوتنه‌وه‌كه هه‌بوو كه داوایان ده‌كرد خه‌ڵكی به‌چه‌كه‌وه بچن بۆ به‌هاناوه‌چوونیان.\nهه‌ڵوێستی سه‌ركرده‌و هه‌ڵسوڕاوه‌كانی گۆڕان هه‌ر به‌به‌رگریكردن له‌خۆ نه‌وه‌ستاو رۆژانی دواتر ده‌ستیان به‌هه‌وڵێك كرد، بۆ ئه‌وه‌ی هێزێكی چه‌كدار دروستبكه‌ن، به‌شێوه‌یه‌ك پێشنیازكرا، هێزه‌كه ناوبنرێت "هێزی پاراستنی دیموكراسی".\nعه‌لی حه‌مه‌ساڵح، یه‌كێك له‌هه‌ڵسوڕاوه دیاره‌كانی بزووتنه‌وه‌ی گۆڕان، كه هاوكات په‌رله‌مانتاری كوردستانیشه، له‌په‌یجه‌كه‌ی خۆی له‌فه‌یسبووك نوسیبووی "دیموكراسی بۆ ئه‌وه‌ی پێبگرێت پێویستی به‌هێزی پاسه‌وانه، چونكه ئه‌وان ڕۆژێك په‌رله‌مان داده‌خه‌ن، رۆژێك له‌بازگه سوكایه‌تی ده‌كه‌ن، رۆژێك په‌لامارده‌ده‌ن، رۆژێك هه‌ڕه‌شه‌ی كوشتن ده‌كه‌ن‌و له‌هه‌ڵبژاردن ساخته ده‌كه‌ن‌و دواتر دێنه سه‌رگرده‌كه".\nنوسیبووشی "بۆ ئه‌وه‌ی ئه‌م میلله‌ته ئومێدی گۆڕانكاری له‌ده‌ستنه‌دات باشترین بژارده دروستكردنی هێزێكه بۆ پاراستنی ده‌نگده‌رو خۆپیشانده‌رو سندوقه‌كانی ده‌نگدان، نابێت غه‌در له‌كه‌س بكه‌ین، به‌ڵام كه‌سێك زله‌یه‌كی لێدایت ده‌بێت دوو زله‌ی لێده‌یت".\nله‌لێدوانێكیدا بۆ "نیقاش" عه‌لی حه‌مه ساڵح سووربوونی خۆی له‌سه‌ر ئه‌و هه‌ڵوێسته‌ی راگه‌یاند‌و باسی له‌وه‌ش كرد هه‌زاران كه‌س له‌لایه‌نگرانی بزوتنه‌وه‌كه‌ی ئاماده‌ییان نیشانداوه بۆ ئه‌وه‌ی خۆیان بۆ ئه‌و هێزه ناونووس بكه‌ن.\nنیقاش له‌زاری چه‌ند سه‌رچاوه‌یه‌كی ناو گۆڕانه‌وه ئه‌وه‌ی زانیوه، كه هه‌وڵه‌كه‌ی ئه‌و بزووتنه‌وه‌یه بۆ پێكهێنانی هێزی سه‌ربازی هه‌وڵێكی جدییه‌و ده‌یان سه‌ركرده‌ی ئه‌و حیزبه‌ی له‌گه‌ڵه‌و ئێستا كاری بۆ ده‌كه‌ن‌و به‌نیازن پرسه‌كه به‌رنه جڤاتی نیشتمانی، كه به‌رزترین دامه‌زراوه‌ی بڕیاردانی گۆڕانه.\nله‌و باره‌وه مام رۆسته‌م، یه‌كێك له‌سه‌ركرده سه‌ربازییه‌كانی گۆڕان، بۆ "نیقاش" وتی: "لایه‌نه‌كانی ده‌سه‌ڵات قۆناغه‌كه‌یان به‌شوێنێك گه‌یاندووه، كه گۆڕانیش وه‌ك هێزێكی سه‌ره‌كی هه‌رێم بیر له‌دروستكردنی هێزی چه‌كداری بكاته‌وه".\nمام رۆسته‌م وتیشی: "پارتی‌و یه‌كێتی باوه‌ڕیان به‌دیموكراسی‌و ئه‌نجامی هه‌ڵبژاردن نییه، بۆ ئه‌وه‌ش هێز به‌كارده‌هێنن، بۆ ئه‌وه‌ی هێزه‌كانی تر بخه‌نه ژێر خواسته‌كانی خۆیان، بۆیه گۆڕانیش ئه‌وه‌ی پێقبووڵناكرێت‌و هه‌ڵوێستی ده‌بێت".\nئه‌و سه‌ركرده‌ی گۆڕان نه‌یشارده‌وه ده‌یان سه‌ركرده‌ی گۆڕان ئێستا بیر له‌میكانیزمی دروستكردنی هێز ده‌كه‌نه‌وه‌و پرسه‌كه‌ش ده‌به‌نه جڤاتی نیشتمانی بۆ ئه‌وه‌ی بڕیاری لێبدرێت، هه‌روه‌ها وتی: "ده‌یان هه‌زار كه‌سیش ئاماده‌ن له‌پێناوی گۆڕان چه‌ك هه‌ڵبگرن".\nله‌ماوه‌یه‌كی كه‌مدا پرسی دروستكردنی هێز له‌ناو گۆڕان به‌شێوه‌یه‌ك په‌ره‌یسه‌ند، كه له‌تۆڕه كۆمه‌ڵایه‌تییه‌كان بانگه‌شه بۆ ناونووسین بكرێت‌و بۆ ئه‌و مه‌به‌سته‌ش په‌یجی تایبه‌ت دروستكرا، كه له‌ماوه‌یه‌كی كه‌مدا ئه‌و په‌یجه هه‌زاران كه‌س لایكیان كرد.\nبابه‌كر دڕه‌یی، یه‌كێك له‌دامه‌زرێنه‌رانی بزووتنه‌وه‌ی گۆڕان، كه ئێستا به‌رێوه‌به‌ری گشتی به‌ڕێوه‌به‌رایه‌تی رۆشنبیری سلێمانی-یه، وێنه‌یه‌كی بڵاوكرده‌وه، كه له‌وێنه‌كه‌دا ده‌رده‌كه‌وێت خۆی‌و عه‌دنان عوسمان یه‌كێك له‌سه‌ركرده‌كانی گۆڕان به‌چه‌كه‌وه له‌گردی زه‌رگه‌ته له‌سه‌ر گۆڕی نه‌وشیروان مسته‌فا وه‌ستاون‌و ئه‌و وێنه‌یه‌ش مشتومڕی زۆری دروستكرد.\nبابه‌كر دڕه‌یی له‌باره‌ی ئه‌و وێنه‌یه‌وه له‌فه‌یسبووك نوسیبووی "هه‌روه‌ك چۆن نووسین و قه‌ڵه‌م له‌باریدا هه‌یه زاڵمان و سته‌مكاران ڕیسوا بكات‌و پاشه‌كشه‌یان پێبكات، به هه‌مان جۆر تفه‌نگ و گولله‌ش له‌كاتی پێویستدا ده‌توانێ مافیاو پیاوه‌كانی ده‌سه‌ڵات تێكبشكێنێ...".\nئه‌م بۆچوونه ئێستا له‌ناو گۆڕاندا باوه‌و به‌شێك پێیانوایه، كه هه‌ڵبژاردن‌و سندوقه‌كانی ده‌نگدان ته‌نیا رێگه نییه، بۆ گۆڕانكاری له‌هه‌رێمی كوردستان، كه ئه‌وان چه‌ند ساڵێكه ئه‌و دروشمه‌یان به‌رزكردووه‌ته‌وه.\nهۆشیار عه‌بدوڵڵا یه‌كێكی تره له‌هه‌ڵسوڕاوه دیاره‌كانی بزووتنه‌وه‌ی گۆڕان بۆ "نیقاش" ده‌ڵێت: "ئێمه تا بتوانین، رێگه‌ی دیموكراسی‌و مه‌ده‌نی به‌كارده‌هێنین، بۆ گۆڕانكاری له‌هه‌رێم ره‌وانشاد نه‌وشیروان مسته‌فا وتوویه‌تی شاڕێی گۆڕانكاری له‌هه‌رێمی كوردستان ته‌نیا سندوقه‌كانی ده‌نگدان‌و رێگای مه‌ده‌نییه".\nهۆشیار عه‌بدوڵڵا ده‌شڵێت: "نه‌وشیروان مسته‌فا مه‌به‌ستی بووه، شارێی دیموكراسی سندوقی ده‌نگدانه، كه‌واته جگه له‌و رێگه‌یه، رێگه‌ی تریش هه‌یه بۆ گۆڕانكاری، كه ئێمه هیوادارین ناچارمان نه‌كه‌ن ئه‌و رێگایانه هه‌ڵبژێرین‌و پارته‌كانی ده‌سه‌ڵات ملبده‌ن به‌شكستیان".\nبێهیوابوون له‌دیموكراسی‌و سندوقه‌كانی ده‌نگدان\nبزووتنه‌وه‌ی گۆڕان كاتێك له‌ساڵی 2009 له‌لایه‌ن نه‌وشیروان مسته‌فا دامه‌زرا، دروشمی ئه‌وه‌ی به‌رزكرده‌وه، ئه‌وان خه‌باتی مه‌ده‌نی‌و دوور له‌توندتیژی ده‌گرنه به‌ر بۆ گۆڕانكاری له‌هه‌رێمی كوردستان‌و گه‌یشتن به‌ده‌سه‌ڵات، به‌ڵام وه‌ك سه‌ركرده‌كانی ده‌ڵێن، له‌ماوه‌ی رابردوو ئه‌و بڕوایه‌یان بۆ دروستبووه، ئه‌گه‌ر ئه‌م دۆخه به‌رده‌وامبێت‌و به‌رانبه‌ره‌كانیان ده‌ست بۆ چه‌ك به‌رن بۆ یه‌كلاكردنه‌وه‌ی ململانێكان، ئه‌وانیش ئه‌و باوه‌ڕه‌یان بۆ دروست ده‌بێت.\nمام رۆسته‌م له‌و باره‌وه ده‌ڵێت: "پارته‌كانی ده‌سه‌ڵات ئاماده‌نین شكسته‌كانیان له‌هه‌ڵبژاردن قبووڵبكه‌ن، كه گۆڕان ئه‌و رێگه‌ی گرتووه بۆ كۆتایی هێنان به‌ده‌سه‌ڵاتیان، بۆیه گۆڕانیش ئه‌و بڕوایه‌ی بۆ دروست بووه، مه‌رج نییه گۆڕانكاری ته‌نیا به‌خه‌باتی مه‌ده‌نی بێت، به‌ڵكو رێگه‌ی تریش هه‌یه".\nده‌شڵێت "ئێمه سوورین له‌سه‌ر ئه‌وه‌ی گۆڕانكاری له‌هه‌رێمی كوردستان بكه‌ین، جا ئه‌گه‌ر گۆڕانكارییه‌كه به‌رێگه‌ی دیموكراسی‌و مه‌ده‌نی نه‌بوو، ئه‌وا ئه‌گه‌ر ئێمه‌ش رێگه‌ی تر هه‌ڵنه‌بژێرین، خه‌ڵكی تر خۆی ئه‌و رێگایه هه‌ڵده‌بژێرێت".\nته‌نیا گۆڕان نییه له‌وه‌ی به‌شێوه‌یه‌ك به‌شێوه‌كان بێهیوا بووه، ته‌نیا رێگه‌ی گۆڕانكاری له‌هه‌رێم سندوقه‌كانی ده‌نگدان بێت، به‌ڵكو لایه‌نه‌كانی تریش هاوشێوه‌ی گۆڕان ناڕازین له‌ئه‌نجامی هه‌ڵبژاردن، گوایه "ساخته‌كاری كراوه‌و یاری به‌ئه‌نجامی هه‌ڵبژاردنی په‌رله‌مانی عێراق كراوه".\nهاوپه‌یمانی بۆ دیموكراسی‌و دادپه‌روه‌ری، هێزێكی نوێیه له‌سه‌ر گۆڕه‌پانی سیاسی هه‌رێم‌و عێراق‌و یه‌كه‌م هه‌ڵبژاردنه به‌شداری ده‌كه‌ن، یه‌كێكی تره له‌و هێزانه ناڕازین له‌ئه‌نجامی هه‌ڵبژاردن‌و ئه‌وانیش هاوشێوه‌ی گۆڕان باس له‌وه ده‌كه‌ن ساخته‌كاری كراوه‌و له‌گه‌ڵ ئه‌و بزووتنه‌وه‌یه ده‌ستیان به‌هه‌وڵ كردووه بۆ ره‌تكردنه‌وه‌ی ئه‌نجامی هه‌ڵبژاردن.\nرێبوار كه‌ریم مه‌حمود، وته‌بێژی هاوپه‌یمانی بۆ دیموكراسی‌و دادپه‌روه‌ری، بۆ "نیقاش" ده‌ڵێت: "پارتی‌و یه‌كێتی به به‌رنامه كاریان كردووه، بۆ ئه‌وه‌ی هێزه‌كان‌و خه‌ڵكیش بڕوایان به‌دیموكراسی‌و سندوقه‌كانی ده‌نگدان لاواز بێت، بۆ ئه‌وه‌ش هه‌موو رێگه‌یه‌كیان گرتووه‌ته به‌ر".\nرێبوار كه‌ریم محه‌مه‌د ده‌شڵێت: "هه‌وڵه‌كه‌ی یه‌كێتی‌و پارتی كاریگه‌ری له‌سه‌ر خه‌ڵك داناوه، به‌ڵام ئێمه كار ده‌كه‌ین، كاریگه‌رییه‌كانی كه‌مبكه‌ینه‌وه، بۆ ئه‌وه‌ش چه‌ندین رێگه‌مان له‌به‌رده‌مدایه، بۆ ئه‌وه‌ی رووبه‌ڕووی ببینه‌وه".\nوته‌بێژه‌كه‌ی هاوپه‌یمانی جه‌ختده‌كاته‌وه، ئه‌گه‌ر لایه‌نه‌كانی هه‌رێم له‌به‌رانبه‌ر ئه‌و هه‌ڵوێستانه‌ی پارتی‌و یه‌كێتیش نه‌وه‌ستنه‌وه، ئه‌وه خه‌ڵكی خۆی قبووڵی ناكات‌و رێگه‌ی خۆی ده‌گرێته به‌ر، به‌نموونه "له‌ناو هێزه‌كانی پێشمه‌رگه هه‌زاره‌ها كه‌سی ناڕازی هه‌ن‌و دژی پارتی‌و یه‌كێتین، وا ئه‌مجاره‌ش بێده‌نگ بوون، به‌دڵنیایی له‌جارانی داهاتوو هه‌ڵوێستیان ده‌بێت".\nپارتی‌و یه‌كێتی دوو هێزی سه‌ره‌كی هه‌رێمی كوردستانن، كه ده‌سه‌ڵاتیان به‌ده‌سته‌وه‌یه‌و هه‌ردوو پارته‌كه‌ش خاوه‌نی دوو یه‌كه‌ی سه‌ربازی زه‌به‌لاحن، كه ئه‌وانیش یه‌كه‌كانی حه‌فتاو هه‌شتای هێزه‌كانی پێشمه‌رگه‌ن.\nیه‌كێتی نیشتمانی یه‌كێكه له‌و لایه‌نانه‌ی زۆرترین تۆمه‌تی ئاراسته ده‌كرێت به‌وه‌ی ساخته‌كاری له‌هه‌ڵبژاردن كردووه‌و بۆ سه‌رگرتنی ساخته‌كارییه‌كه‌شی هێزی به‌كارهێناوه، به‌ڵام به‌رپرسه‌كانی ره‌تیده‌كه‌نه‌وه.\nقادر حه‌مه‌جان ئه‌ندامی مه‌كته‌بی سیاسی یه‌كێتی نیشتیمانی كوردستان له‌و باره‌یه‌وه بۆ "نیقاش" ده‌ڵێت: "ئێمه باوه‌ڕی ته‌واومان به‌پرۆسه‌ی هه‌ڵبژاردن‌و سندووقه‌كانی ده‌نگدان هه‌یه، بۆ ئه‌وه‌ش له‌رابردوو هه‌ر ئه‌نجامێكیان به‌ده‌ستهێنابێت، قبووڵمان كردووه".\nحاكم قادر له‌باره‌ی ده‌ستبردن بۆ بژارده‌ی دروستكردنی هێز له‌هه‌رێمی كوردستان له‌لایه‌ن گۆڕان، یان هه‌ر لایه‌نێكی تر ده‌ڵێت: "به‌پێی یاساكانی هه‌رێمی كوردستان هیچ لایه‌نێك نابێت هێزی چه‌كداری هه‌بێت، چونكه ده‌بێت سه‌رجه‌م هێزه‌كان سه‌ر به‌وه‌زاره‌ته‌كانی پێشمه‌رگه‌و ناوخۆ بن، نه‌ك میلیشیای حیزبی بن، بۆیه ئه‌وه‌ی گۆڕان ده‌یكات له‌لایه‌ن یه‌كێتییه‌وه ره‌تكراوه‌یه".\nله‌باره‌ی ئه‌وه‌ی بۆچی پارتی‌و یه‌كێتی هێزیان هه‌یه‌و قبووڵناكه‌ن هێزه‌كانی تر هێزیان هه‌بێت، ئه‌و به‌رپرسه‌ی یه‌كێتی ده‌ڵێت: "هێزی حه‌فتاو هه‌شتا به‌یاسا رێكخراون‌و له‌لایه‌ن وه‌زاره‌تی پێشمه‌رگه‌وه موچه‌و كه‌ره‌سته‌ی سه‌ربازییان بۆ دابینده‌كرێت، بۆیه ئه‌وه راست نییه كه ده‌وترێت ئه‌و هێزانه سه‌ر به‌پارتی‌و یه‌كێتی-ین".\nهه‌وڵی گۆڕان‌و لایه‌نه مه‌ده‌نییه‌كانی دیكه‌ش بۆ پێكهێنانی هێزی چه‌كداری له‌لای خه‌ڵكێكی زۆره‌وه رووبه‌رووی ره‌خنه‌ی توند بووه‌ته‌وه، چونكه خه‌ڵك ده‌زانن یه‌كێتی‌و پارتی چه‌كیان هه‌یه‌و ده‌ستی لێهه‌ڵنه‌گرن، به‌ڵام گرفته‌كه ئه‌وه‌یه ئه‌و هێزانه‌ی دژی چه‌ك بوون، ئێستا په‌نا بۆچه‌ك ببه‌ن.


سه‌رۆکی یونیسکۆ نیگه‌رانی خۆی ده‌رده‌بڕێت له باره‌ی نزیکبوونه‌وه‌ی شه‌ڕ له ئاسه‌وارێـکی مێژوویی له سوریا\nسه‌رۆکی ڕێـکخراوی یونیسکۆی سه‌ر به نه‌ته‌وه یه‌کگرتووه‌کان ده‌ڵێت نیگه‌رانه له باره‌ی پـێشهاته‌کانی ناو سوریا که له ئێسـتادا داعش له ئاسه‌واری شاری دێرینی ته‌دمور نزیک‌ده‌بێته‌وه که ناسراوترین شوێنی مێژوویی ئه‌و وڵاته له جیهاندا.\nخانم ئیرینا بۆکۆڤا ڕۆژی هه‌ینی پاش کۆبوونه‌وه‌ی له‌گه‌ڵ ته‌مام سه‌لام سه‌رۆک وه‌زیری لوبنان به په‌یامنێرانی گوت ته‌دمور که ده‌که‌وێته ناوچه گوندنشینه‌کانی پارێزگای حومس و ئاسه‌واری 2 هه‌زار سـاڵ پـێش ئێسـتای لێـیه، پـێویسته نه‌بێته گۆڕه‌پانی شه‌ڕ.\nبه‌پـێی کۆمه‌ڵه‌ی سوریا بۆ چاودێریکردنی مافه‌کانی مرۆڤ و هه‌روه‌ها کۆمیته‌کانی هه‌ماهه‌نگی خۆجێی که په‌یوه‌ندیـیان به تۆڕێـکی گه‌وره‌ی چالاکوانان له سوریا هه‌یه، ده‌ڵێن له ئێسـتادا فڕۆکه جه‌نگیـیه‌کانی حکومه‌تی سوریا شوێنه‌کانی داعش له نزیک به‌شی ڕۆژهه‌ڵاتی ته‌دمور بۆردومان ده‌که‌ن. ده‌شڵێن شه‌ڕیش له‌و ناوچه‌یه هه‌ڵگیرساوه.\nدیمه‌شق لای خۆیه‌وه داوای له کۆمه‌ڵی نێوده‌وڵه‌تی کردووه ته‌دمور له داعش بپارێزن که پـێشـتر چه‌ند ئاسه‌وارێـکی مێژوویی له عێراقدا وێرانکردبوو.


که‌نیسه‌ی ئاغه زه‌مان؛ په‌ره‌ستگه‌یه‌کی دووره‌ده‌ست له قوژبنی مێژوودا - جام کوردی\nکه‌نیسه‌ی ئاغه زه‌مان؛ په‌ره‌ستگه‌یه‌کی دووره‌ده‌ست له قوژبنی مێژوودا\nتۆێژینەوەیەک که ئەوڕۆکە زۆر گرینگایەتی پێ دەدرێ، سەرنج و ئاوڕدانەوەیه بۆ ڕابردوو، مێژوو و ئاسەواری مێژوویی و یارمەتی وەرگرتن لە که‌لتوور و فەرهەنگه بۆ چارەسەری و ڕزگاری له چه‌رمەسەرییەکانی شارستانییەتی ئەوڕۆ. پرسیار ئه‌مه‌یە سەرنج و ئاوڕدانەوە بۆ مێژوو و ئاسەواری مێژووییه‌کان بە چ شێوەیەک دەتوانێ یــاریـــــدەری ژیـــانــــی ئەوڕۆمان بێ. هۆگری بە سوننەته مێژوویه‌کان، نه تەنیا ڕێگای داهاتوو ڕوون ناکەنەوە، بەڵکوو تا ڕادەیەک لە هەلومەرجی مێژووی خۆمان بێ خەبەرمان دەکەن و ڕابردوو و داهاتوو بە فیڕۆ دەدا. ئەگەر سەرنج و گرینگیدان بە مێژوو و ئاسەوارە فەرهەنگی و که‌لتوورییەکان بە شێوەیه‌ک بێ کە نەبێتە پردی نێوان ڕابڕدوو و داهاتوو، ئەو کاتەیە ڕابردوو و داهاتو ون دەبن و لە بیر دەچنەوە و کار له سه‌ر مێژوو، بۆ هێندێک کەس ده‌بێته شوغل و ئیشێکی بێ ڕووح و مردوو.\nتەنیا شانازی کردن بە ڕابردوو و ئاسەواری مێژوویی و فەرهەنگی یاریدەمان نادا بۆ بونیادی تەمەدوون و شارستانیەتی نوێ؛ بەڵکوو داهۆڵ و تاپۆیەکی لێڵاوی مێژووە کە تێکەڵاو بە ئەفسانە و ئوستوورە بووە و له عەینی حاڵ دەبێتە هۆی لە خۆبایی بوون و بێ خەبەری. تەنیا شانازی بە ڕابردوو کە تێکەڵاوە بە ئەفسانە و ئوستوورە، نابێتە چارەسەری ژیان! بەڵکوو دەبێتە هۆی دواکەوتوویی زەین و ئەندێشە، لەشقورسی و ترسەنۆکی و دوورەپەرێزی لە دەستئەندازی واقیعەکانی دونیای ئەوڕۆکە.\nلە دونیایەک کە ژیانی ئینسانەکان وەک قالۆر، هڵۆڵ و بێ نێوەرۆک دەبێ، گەڕان بە شوێن ڕێگە و پێگەی تازە کە بتوانێ مانا بە ژیان ببخشێ، میراتی فەرهەنگی کوردستان کە مانا و مەفهوومی تایبەتی خۆی هەیە دەبێ بکەوێتە بەر سەرنج و تۆژینەوە و بێ دەمارگرژی ڕابردوومان بۆ باس بکا؛ بۆ وەی نیشانە و شۆناسێک بێ بۆ داهاتوو. باش دەزانین هەر نەتەوه‌یەک، شێوە و پیسکۆلۆژییه‌کی تایبەت بە خۆی هەیە کە لە هەموو ئوستوورەکان، ئافەریدگارانێک وەک خودا لە نێو دڵ و دەروون و مێشکی ئەو نەتەوەیە وەک دەسەڵات، پێوەندی بە وعجیزەوە هەیە، دەزانین کە ئوستوورەکان ڕیشەیان لە وەهم و ئەفسانەدا هەیە، زۆرێک لە ئوستوورەکان مردوون، بەڵام ئوستوورە و ئەفسانەیەک هەیە کە پێوەندی بە نەتەوە یا کوو نژادێکی تایبەت نییە، بەڵکوو هی هەموو ئینسانەکانە بە هەر ڕەنگ و نژادێکەوە؛ یانی هی تەواوی ئینسانەکانە، ئەو ئوستوورەیە بەپێچەوانەی میتولۆژی کۆن و فەوتاو لە سەر ئەفسانە و حەقایەت ڕاوەستاو نییە، بەڵکوو ڕیشەی لە ڕاستییەکاندایە. هەر لەبەر ئەوەیه ئوستوورە کۆن نابێ. زانایی و هونەر دوو خوداوەندگاری گەورەن کە زاڵە بە سەر نێوەرۆک و زاتی بەشەردا. زانینی ئاسەوار و که‌لتوور و شوێنی چاک و خراپی لە سەر کۆمەڵگا ڕۆحێکی گەورە و ئینسانی دەوێ کە ئەویش وه‌لانانی تەعەسووبی ئایینی و نەتەوەیییه تا ڕاستییەکان لە وەی زیاتر پێشێل نەبن و ئیمە لەوە زیاتر تاوانی ڕابردووەکانی خۆمان نەدەینەوە.\nبیرەوەرییەکی تاڵی منداڵی، زۆرم دەهەژێنێ و ئاڵۆزم دەکا، هەر چەند وەک بیرەوەرییەک باسی ناکەم، بەڵکوو واقعییەتێکی حاشاهەڵنەگرە، بەشێک لە مێژووی وڵاتەکەم بووە. زۆر منداڵ بووم، ماڵمان لە ئاوایی عەزیزکەندی شاری بۆکان بوو. پیاوێکی خوێنتاڵی بەساڵاچوو، خەڵکی ئاوایی خوراسانە هاتوچۆی عەزیزکەندی دەکرد، مەنشوور بە «جووکوژ»، کە دێتم بەو ناوە تاسام. لە بابم پرسی بۆ پێی دەلێن جووکوژ!؟ دوو جوولەکەی وردەواڵەفرۆش بوون و ئازاریان بۆ کەس نەبوو؛ بگرە چاکەیان زۆر لەگەڵ خەڵک بوو. بۆ موعامەلە هاتوچۆی ئەم مەڵبەندەیان دەکرد، ئەو کابرایە تەماحی لە پووڵ و ماڵیانی کرد، لەو دێمەکاره‌ی پشت ئاوایی بە ناحەق کوشتنی! کەس لە خوێنی ئەوانەی نەپرسی!… جووکوژ وەک ئەوەی مێشوولەیەکی لێ میوان نەبێ، دەیکوت خەزام کردووە! خەڵک بە ناوی دینپەروەری چاوپۆشییان لەو تاوانە گەورە کرد. یاسایەکیش لە گۆڕێدا نەبوو تا ئەم پیاوکوژە بە سزای خۆی بگەیەنێ، ئەلحانەکەش قیتوقۆز دێ و دەچێ، ناوی جووکوژی ئاوا بە سەردا مایەوە.\nئەوە کۆنەبرینێکە و نامەوێ خوێ بە برینەوە کەم، بەڵام لە بیرەوەری مندا قەت ساڕێژ نەبۆوە. ئه‌وه‌ش بمانەوێ، نەمانەوێ بەشێکه لە مێژووی وڵاتەکەمان، هەر چەند لێی بدوێم و بینووسم، پێ لە جەرگی خۆم دەنێم! بەڵام حەقیقەت و ڕاستی خاوێنە، ئەگەر دەمانەوێ خاوێن بمێنینەوە.\nشەپۆلی بێبڕانەوەی ڕۆژ و شەو دێ و ڕادەبڕێ، حەوتوو، مانگ و ساڵ بە سەر دەچێ، تاریکی و ڕووناکی ژیان بەردەوام و لە جیێەکی دیکە لەنگەر دەگرێ، وەک لەنگەری کاتژمێر هێدی و قورس، بەڵام بە چرکە.\nدەمێکە بە هۆی کاروکاسبی لەگەڵ داربەڕووه‌کانی دارستانەکانی خوارووی کوردستان، هەناسەمان لێک دەگەڕێتەوە، چاوە زیتەکانی سمۆرەکان کە بە دارە گوێزەکان هەڵدەگەڕێن دوندی بەرزی چلچەمە و کوره‌میانە دەمخاتە وتووێژ لەگەڵ خاک و ئاو. شاری سنە، شارستانییەتێکی گەشاوەی تایبەت بە خۆی هەیە کە ئەوڕۆکە ناوەندی پارێزگای کوردستانە و سێ سەدە لەوە پێش پایتەختی ئەردەڵانەکان بووه!\nلە هەمان کات مێژوو، حەقایەتی بەشێک لە که‌لیمی و ئەرمەنییەکان بوون کە لەو شارە نیشتەجێ بوون و خاک و ئاویان بووە، هەر وا حەقایەت و داستان و گەنجێکی سەربەمۆرە. لە سەنه‌دێکی کۆنی کونسولی ڕووسیە لە سەنەدا حەشیمەتی شاری سنە 160 ساڵ لەوەبەر ئاوا بەراورد دەکا: تەواوی حەشیمەتی سنە 10240 کەس بووە کە 600 کەسیان یەهوودی، 300 کەسیان ئەرمەنی بوون. 2120 ماڵی تێدابووە کە 100 ماڵیان هی که‌لیمییەکان بووە و 60 ماڵی ئاسۆڕییەکان.\nعمارەتێکی زۆر کۆن و مێژوویی لەو شارە هه‌یه هەڵکەوتوو لە خوار گەڕەکی ئاغەزەمان، ئەوڕۆکە بە بێنازی ماوەتەوە. دووبارە حەقایەتی پاییز و زستانی لە بن نەهاتوو کە قەت بەهاری بە سەردا نەهاتەوە. داستانی کۆچی کەلیمیه‌کان و ئاسۆرییەکان لەو شارە داستانی سەفەری بێ گەڕانەوە، دڵیان هەڵکەندراو وەکوو کۆچی پڕەسڵێرکە بۆ هەندەران و…\nلە جێژنی سەری ساڵی تازەی میلادی ۲۰۱۲، (کریسمەس) بۆ تۆژینەوە و دیتنی ئەو که‌نیسه‌یه‌ی بە ئاغەزەماندا تێدەپەڕم. ئاغەزەمان یەکێک له گەڕەکە کۆنەکانی شاری سنەیە، دانیشتووانی زۆرتر کەلیمی و ئەرمەنی بوون. بۆ بیرەوەری بەشێک لە بنەماڵە ناوەبەدەرەوەکانی ئەرمەنی و کەلیمی کە لە پێشکەوتنی شارستانیەتی ئەم شارە ده‌وری بەرچاویان بووە و بۆ پەرەپێدانی عیلم و زانایی تێکۆشان، دێنمەوە.\nعیمارەتی که‌نیسه‌ی ئاغەزەمان یەکێک لە شوێنەوارە هەرە‌کۆنەکانی شاری سنەیە کە دەگەڕێتەوە بۆ دەورانی سەفەوییە و نیشاندەدا پێگەوجێگەی ئاسۆری و ئەرمەنییەکان لە کوردستاندا زۆر لەوە کۆنترە که دوای قەڵاچۆ کردنیان بە دەست تورکانی عوسمانی پەنایان هێنابێتە ئەم وڵاتە. لە کۆڵانێکی تەنگەبەر به‌ره‌و باکوور، دەروازەیەکی گەورە لە دارەگێوژ بە سەردەرانه‌یه‌کی گەورە و ئاجۆرکاری جوان و دوو (غوڵام گەردەش) لە چەپ و ڕاستی دەرگای عیمارەتێکی کۆن بە ڕووماندا دەکاتەوە. داڵانێک کە ڕێگای بۆ بەرهەیوانی که‌نیسه هەیە و لەوێشەوە بە 12 پلیکانی بەردین دەچێتە حەوشە و حەسارێکی گەورە بە پانایی 1000 گەزی چوارگۆشە: کە لە‌وێدا قەبری 17 کەسایەتی ئەرمەنی لە حەوشەی کلیسا نێژراوە. بەردەکێلەکانیان هەر بە ڕێنووسی، ئەرمەنی هەڵکەندراوە. لە نێوەڕاست حەوشەی که‌نیسه حەوزێکی بەردین بە فوارەوە تێدایه و ئاوی پێویستی ئەم که‌نیسه‌یه بە گۆڕیچە واتە کارێز لە سەرووی شارەوە بۆ نێو که‌نیسه هاتووە.\nکه‌نیسه‌ی ئاغەزەمان بە درێژایی ۸۰ گەز و پانای ۳۰ گەز، دیوارەکانی بە خشتی چوارگۆشە و جوان بە پانای گەزێک، میچەکەشی بە تاق و خەرپشتە هاتۆتەوە سەر ۸ کۆڵه‌که و ستوونی بەرد بە بەرزایی ۶ گەز کە قورسایی تاقەکان کەوتوونەتە سەر ئەم پایە بەردینە. که‌نیسه، موستەتیل بە درێژای ڕۆژاوا و ڕۆژهەڵاتی هەڵکەوتووە، واته قیبلە و جێگای کەشیش لە لای ڕۆژهەڵاتی کلیسایە کە بە خاچ و نمادی مه‌سیحییەکان ڕازاوەتەوە.\nنێو که‌نیسه‌که قەبری دوو کەسایەتی گەورەی ئەرمەنی لێیە کە بە بەردەکێلێکی جوان و بە زمانی ئەرمەنی ڕازاوەتەوە. بینا بە بیروڕای کاک هووشەنگی ڕادپوور، یەکێک لە وێنەگرەکانی هەرە‌کۆنی شاری سنە کە لە ژێر چاوەدێری “میسیوپۆلۆس”ی ئەرمەنی بۆ ماوەی 14 ساڵ فێری هونه‌ری وێنه‌گرتن بووە و سەربوردە و مێژووی نزیک بە 80 ساڵی ئەم شارەی لە سینگدایە و وێنەی نزیک بە 100 ساڵ لەوە پێشی سنە کە بە دەستی مامۆستا ئەرمەنییەکی (میسیوپۆلۆس) و خۆی گیراوە، ئاڵبۆمەکانی گەنجی سەر بە مۆرن. ئه‌و پێیوایە یەکێک لەو زیارەتانە دەبێ قەبری یوحەننا، کەشیشی ئەو که‌نیسه‌یه بێت کە لەو که‌نیسه‌دا نێژراوە؛ بەڵام داخی گرانم هەر دوو بەردەکێلەکان کە لە تەختی عەرزی گیراون، شکاندوویانن.\nبە دیتنی ئەم کێلە شکاوانە حەسڕەت دڵم داده‌گرێ و بیر له کێلەشکاوەکەی “سوارە ئیلخانیزادە” دەکەومەوە کە دوای شۆڕش بە دەستی “سوورەکان” کە پیێان وا بوو کوڕی فئوداڵ نابێ ببێتە شاعیر و زانا و نەتەوەدۆست، مەزاری ئەو کەڵە هونەرمەندە لە گونبەزی ئاوایی حه‌مامیانی بۆکان کێلی ئه‌و و بنەماڵەکه‌یان شکاند.\nهەر لەو سەروبەندەدایە بەداخەوە ئەم که‌نیسه‌یە دەبێتە پێگه‌ی یەکێک لە دەستە سیاسییەکانی ئەودەم. زیانی زۆر گەورە لەو که‌نیسه‌یە دەکەوێت. کۆتەڵەی حەزرەتی مەریەم لەو سەردەمانەدا تێدادەچێ.\nڕابردوو پیشانی داوە، وڵاتی ئیمە وڵاتێکی پێکەوە حه‌وانه‌وه نەبووە، بڵێی لە داهاتوودا پێکەوە بحه‌وێینەوە؟ دیارە، هومێد کارکردی هیوابەخشانەی هەیە، لەو ڕۆژگاره ناخۆشانەی ئەوڕۆدا، ڕۆحی خۆڕاگری و بە خۆدا هاتنەوەمان وەبەر نه‌یە؟ هەر چەندە کەس بە خەیاڵ نەبووە بە ماڵ، بەڵام دەستم لە هومێد بەرنەداوە.\nپه‌ره‌ستگه که‌نیسه مێژوو سنه ئاغه زه‌مان\nڕوونوێنیی ئەتڵەسی کەونینەناسی هەورامان لە ئێران\nبەڕێوەچوونی یەکەمین کۆنفرانسی مەریوان ناسی وەدواخرا


داهاتی نەوت ’’دوو هێندەى’’ ئەو داهاتەیە کە سامانە سروشتییەکان ڕادەستى دارایی کردووە بۆ داب\nگۆڕان داهاتی مانگی ڕابردووی نەوتی هەرێم ئاشکرا دەکات\nداهاتی نەوت ’’دوو هێندەى’’ ئەو داهاتەیە کە سامانە سروشتییەکان ڕادەستى دارایی کردووە بۆ دابەشکردنى موچە\n2020.09.05 - 14:35\nبزوتنەوەى گۆڕان ڕایگەیاند، داهاتى مانگى ڕابردووى فرۆشتنى نەوتى هەرێم زیاتر لە 450 ملیۆن دۆلار بووە، ئەوەش دوو هێندەى ئەو بڕە پارەیەیە کە مانگى ڕابردوو وەزارەتى سامانە سروشتییەکان بۆ دابەشکردنى موچە رادەستى وەزارەتى دارایی کرد.\nوەزارەتى سامانە سروشتییەکان مانگانە زانیارى لەبارەى هەناردە و داهاتى نەوت بڵاوناکاتەوە، بەڵکو سێ مانگ یاخود شەش مانگ جارێک کۆى گشتى داهات و هەناردەى نەوتى هەرێم لەلایەن کۆمپانیاى دیلۆتەوە بڵاودەکرێتەوە، ئەوەش قەبارەى راستەقینەى هەناردە و داهاتى مانگانەى بەنادیارى هێشتووەتەوە.\nبەپێی راپۆرتێکى ژورى توێژینەوەکانى بزوتنەوەى گۆڕان کە یەکێکە لە پێکهێنەرەکانى حکومەت، مانگى ڕابردوو هەرێم 13 ملیۆن بەرمیل نەوتى هەناردەکردووە لە رێگەى بۆرى نەوتى جیهانەوە، کە رۆژانە دەکاتە 419 هەزار و 534 بەرمیل.\nهەر بەپێی راپۆرتەکە، هەرێم بە 10 دۆلار کەمتر لە عێراق نەوتەکەى فرۆشتووە، لەکاتێکدا عێراق لەو مانگەدا بە (43.70) دۆلار بۆ هەر بەرمیلێک نەوتەکەى فرۆشتووە، بۆیە کۆى داهاتى نەوتى هەرێم لەمانگى ئابدا 451 ملیۆن و 620 هەزار دۆلار بووە.\nئەوە لەکاتێکدایە، وەزارەتى دارایی هەرێم کە وەزیرەکەى لە پشکى بزوتنەوەى گۆڕانە، مانگى ڕابردوو رایگەیاندبوو، ئەو داهاتەى لەلایەن وەزارەتى سامانە سروشتییەکانەوە رادەستیانکراوە بۆ دابەشکردنى موچەى فەرمانبەران 270 ملیار دینار بووە (225 ملیۆن دۆلار)، لەکاتێکدا پێشتر 354 ملیار دینار بووە، واتە بڕى 84 ملیار دینار کەمیکردووە.\nبەڵام وەزارەتەکە رونینەکردبووەوە کە ئەو 270 ملیار دینارە بەدیاریکراوى داهاتى یەک مانگ بووە یاخود زیاتر، بەو پێیەى موچەى فەرمانبەران نزیکەى مانگێک لەوادەى خۆى دواکەوت.\nبە بەراوردکردنى ژمارەکان دەردەکەوێت، ئەو داهاتەى گۆڕان باسیدەکات، دوو هێندەى ئەو بڕە پارەیەیە کە بەوتەى وەزارەتى دارایی لەمانگى ڕابردوودا لەلایەن وەزارەتى سامانە سروشتییەکانەوە رادەستى کراوە بۆ دابەشکردنى موچە.\nبڵاوکردنەوەى ئامارى فرۆشتنى مانگى ڕابردووى نەوت لەلایەن گۆڕانەوە هاوکاتە لەگەڵ کۆبوونەوەى جڤاتى نیشتیمانى بزوتنەوەکە بۆ تاوتوێکردنى چەند پرسێکى ناوخۆیی، لەناویاندا هەڵسەنگاندنى بەشدارییان لە حکومەت.\n2020.09.18 - 11:16\nئەندامێکی ليژنەى دارايى: لە پرۆژە ياساى بودجە ناكۆكيیەك دەربارەى نەوتى هەرێم و دامەزراندن هەيە\n2020.09.17 - 17:24\nنرخى نەوت جارێکى تر لەبازاڕەکانى جیهاندا دابەزى\n2020.09.17 - 15:09\nنەوت بۆ دووەم ڕۆژ لەسەریەک لە بەرزبوونەوە بەردەوامە\n2020.09.16 - 12:04\n2020.09.19 - 22:54\nئەو ئۆتۆمبیلەى لە هەولێر سوتا ’’لەلایەن خاوەنەکەیەوە گڕى تێبەردراوە’’\n2020.09.19 - 08:38\nتوێژینەوەیەک کاریگەریی درێژخایەنى کۆرۆنا لەسەر ئەوانەى چاکدەبنەوە ئاشکرادەکات\n2020.09.18 - 20:15


كابینه‌ی نوێ و كێشه كۆنه‌كان\nهه‌ڵبژاردن، به‌وشێوه‌یه به‌ڕێكرا، كه به‌ڕێكرا. ئێستا، ئیدی پارتی یه‌كه‌می هه‌ره زۆرینه‌و یه‌كێتیی دووه‌م‌و گۆڕانیش سێهه‌م لایه‌نی براوه‌ن. لایه‌نه‌كانی دیكه‌ش، كۆمه‌ڵی ئیسلامی پێشی دانه‌وه. سۆسیالیست‌و كۆمۆنیسته كوردستانییه‌كانیش، كورسییه تاقانه‌كه‌یان، هێنایه‌وه. كۆتاكانیش، ده‌رچێندرانه‌وه! ره‌وته پۆپۆلیستییه له‌ناو قه‌یراندا سه‌رهه‌ڵداوه‌كه‌ی "نه‌وه‌ی نوێ"یش، تاویان سه‌ندووه.\nله‌م هه‌ڵبژاردنه‌دا په‌نده خانه‌قینییه‌كه پڕ به‌پێستێتی كه پێشینان فه‌رمویانه: گشتمان له‌كین، برای یه‌كین. بۆ؟\n-چونكه؛ لایه‌كی ده‌سه‌ڵات، ناتوانێ لایه‌كی دیكه‌ی باڵاده‌ست، به به‌ڵگه‌وه تاوانبار بكات‌و ره‌خنه‌شیان به‌رامبه‌ر یه‌كدی هه‌س!\n-چونكه؛ لایه‌نه‌كانی ئۆپۆزسیۆن، سه‌ره‌نجامی سیاسه‌تی هه‌ڵبه‌زو دابه‌زی رابردوویان، هه‌رلایه‌كیان به‌ئه‌ندازه‌ی پاشماوه‌ی كاریگه‌ریان، ده‌نگیان هێناگه. له‌ناویاندا، نه‌وه‌ی نوێ، گه‌رچی لاتاریكیشه له‌هه‌موو لایه‌ك.\n-چونكه؛ رێژه‌ی ده‌نگه هێنراوه‌كانی یه‌كێتیی‌و پارتی، ئه‌و راستییه‌ی نه‌گۆڕی، كه نه پارتی به‌بێ یه‌كێتیی و نه یه‌كێتیش به‌بێ پارتی، حكومه‌تی زۆرینه‌یان پێ پێكنایه‌ت. پارتی كه زۆرینه‌ی هێناوه، پێویستی به یه‌كێتییه، یه‌كێتیش كه له‌نیوه‌ی پارتی كه‌متریشی هێناوه، ئه‌مجاره‌ش، بۆ كابینه‌ی نۆهه‌م، ده‌ركه‌وت، به‌زۆرینه‌ی بادینی، ده‌ڤه‌ری سه‌وز حوكم ناكرێ.\nبه‌ڵێ، نه پارتی به‌سیاسه‌تی حاكمییه‌تی زۆرینه كوردستانی پێ به‌ڕێ ده‌چێ‌و نه یه‌كێتیش، به‌زۆربه‌ركێ (موزایه‌ده)ی سیاسی، پارتی پێ لاواز ده‌كرێ.\nئه‌وانه‌ی له‌ناو پارتی پێیانوابوو، ئه‌گه‌ر دوو به‌رامبه‌ر یه‌كێتیی ده‌نگ بێنن‌و لیستی كۆتاش بكه‌نه دۆستی خۆیان، ده‌توانن یه‌كێتیی بخه‌نه ده‌ره‌وه‌ی بازنه‌كه، شكستیانخوارد.\nره‌وتی موزایه‌ده‌خوازی یه‌كێتیش، كاڵفامیان دای له‌تاشه به‌ردی هاوكێشه سیاسییه راسته‌قینه‌كان.\nئۆپۆزسیۆنیش، كه پێیانوابوو، ئه‌گه‌ر بتوانن زۆرینه‌ی كورسی وه‌ده‌ستبهێنن، یان خۆیان‌و ته‌كه‌تولی هه‌لپه‌رستی یه‌كێتیی ببنه زۆرینه، ده‌توانن پارتی بچوك بكه‌نه‌وه، ئه‌مانیش، رێژه‌ی ده‌نگه‌كانیان، ناچاری كردن، پاشه‌كشه بكه‌ن‌و لایان داوه‌و بایان داوه.\nئیستا، دوو هه‌فته‌یه‌كمان ماوه، ده‌ربكه‌وێ، چ لایه‌ك ده‌چێته حكومه‌ت‌و چ لایه‌كیش، ده‌بێته ئۆپۆزسیۆن. به‌ڵام بیرمان نه‌چێ نیوه‌ی خه‌ڵك ده‌نگیداوه (قه‌یناكه با وابڵێین!) نیوه‌كه‌ی تریشی ده‌نگی نه‌داوه (ئه‌گه‌ر زیاتریش نه‌بن!!).\nلێره‌دا ده‌مه‌وێ، سه‌رنجی ئه‌و لایه‌نانه بۆ ئه‌م راستییانه رابكێشم كه پێكه‌وه رێكده‌كه‌ون‌و كابینه‌ی نۆهه‌م پێكبهێنن. كه ئه‌مه‌ی خواره‌وه‌یه:\nهه‌موو لایه‌نه‌كان ببینن كه، به‌هه‌موو توانای راگه‌یاندن‌و، هێزی چه‌كدارو ده‌ستڕه‌نگینی له‌هه‌ڵبژاردندا، نه‌توانرا نیوه‌ی خه‌ڵك، له‌ده‌ره‌وه‌ی بازنه‌ی هه‌ڵبژاردن، كه‌مه‌ندكێش بكرێنه ناو بازنه‌كه. ئه‌مه ئاماژه‌یه‌كی دڕدۆنگی سیاسی‌و كۆمه‌ڵایه‌تی‌و سایكۆلۆژیه...تد. هۆی سه‌ره‌كی ئه‌م دڕدۆنگییه، لاوازبوونی متمانه‌ی خه‌ڵكه، به‌سه‌ركردایه‌تی‌و سیاسه‌ت‌و به‌ڵێنه‌كانی سه‌رجه‌م لایه‌نه‌كان. كه ئه‌مه‌ش، سه‌ره‌نجامی كه‌ڵه‌كه‌بونی گرفت‌و گه‌نده‌ڵی‌و ئه‌و باره ناله‌باره‌ی خه‌ڵكه.\nئه‌م بێ متمانه‌ییه، كه جارێ به به‌شداری نه‌كردنی هه‌ڵبژاردن ده‌رده‌بڕدرێ، له‌م دۆخه‌ی عیراق‌و كوردستان‌و ناوچه‌كه‌دا، پێویسته له‌كابینه‌ی نۆیه‌مدا، به‌قوڵی لێكبدرێته‌وه. ئه‌گینا، به‌دوری نه‌زانین، ده‌روازه‌ی دۆخه‌كه له‌گرێژنه ده‌ربچێ‌و له‌م هه‌لومه‌رجه‌شدا، كه فه‌ره‌نسای پێشه‌نگێكی وڵاتانی دیموكراسی، له‌سه‌ر باج زیادكردنی سوته‌مه‌نی، ده‌سوتێندرێ، دوور نییه، كێشه كۆنه چاره‌سه‌ر نه‌كراوه‌كان، له‌سایه‌ی كابینه‌ی نوێدا، له‌م قۆناغه‌ی گواستنه‌وه‌ی دیموكراسیدا، له‌كوردستانی دواكه‌وتودا، ئاوێته‌ی دۆخی نه‌خوازراو بن‌و، هه‌ر ئه‌گه‌رێكی ئاڵۆزی ناوچه‌كه‌ش، یان له‌عیراق‌و یاخود له‌كوردستاندا، كارلێك له‌ته‌ك كێشه‌ی كۆنی پاشكه‌وتی مووچه بكات، بیرمان نه‌چێ كێشه‌ی نێوان ئه‌مریكا‌و ده‌وڵه‌تانی كه‌نداو‌و ئێران، هه‌روه‌ها كێشه‌ی كۆمه‌ڵایه‌تی، ئابوریی‌و سیاسی چاره‌سه‌ر نه‌كراوی ته‌واوی ناوچه‌كه، ئه‌مه جگه له لێكه‌وته‌كانی به‌هاری عه‌ره‌بی، هاوكات كێشه‌ی نێوان شیعه‌كانی عیراق، هه‌روه‌ها سوننه‌كانی عیراق، ئینجا ئه‌و رێژه كه‌مه‌ی كه له‌به‌غداد‌و ناوچه‌كانی تری عیراق به‌شداریان كردووه، خۆپیشاندانه‌كانی به‌سره‌و پارێزگاكانی تر، له‌كاتێكدا هێشتا پاشماوه‌ی جه‌نگی داعش‌و ناوچه وێرانكراوه‌كانی جه‌نگ ساڵه‌های ساڵی ده‌وێ چاره‌سه‌ر بكرێن، ئه‌مانه ده‌بێ هه‌موویان له‌به‌رچاو بگیرێن كه كاریگه‌ریان له‌سه‌ر كوردستان‌و عیراق‌و ناوچه‌كه‌ش هه‌یه. بێگومان یه‌كانگیربوونی هه‌موو ئه‌م رووداوانه‌و كاریگه‌ریان له‌سه‌ر هه‌ست‌و هه‌ڵوێستی خه‌ڵكی كوردستان، خرۆشانی خه‌ڵك ده‌كاته ئه‌نجامێكی مه‌ترسیدار بۆ سه‌ر هه‌مووان.\nله‌دۆخێكی نه‌خوازراوی واشدا، جڵه‌وی رووداوه‌كان كه له‌ده‌ست ده‌رچوون، نه‌لایه‌نه‌كانی ده‌سه‌ڵات‌و، نه‌لایه‌نه‌كانی ئۆپۆزسیۆنیش، ناتوانن ببنه خاوه‌نی شه‌قامی توڕه. ڕه‌نگه، له‌هه‌لومه‌رجێكی ئاوهاشدا، چه‌ند رابه‌رێكی ده‌ركه‌وتووی سۆسیال-مێدیا، بۆ ماوه‌یه‌ك بتوانن روداوه‌كان، به‌ئاراسته‌ی پۆپۆلیستی‌و ئاژاوه‌گێڕی، رابه‌رایه‌تی بكه‌ن. به‌تایبه‌تی هه‌لپه‌رست‌و پۆپۆلیسته شكستخواردووه‌كانی كوردستان له‌ده‌هه‌ی رابردوودا، تاقیكردنه‌وه‌ی سودبه‌خشیان بۆ پۆپۆلیسته ده‌رنه‌كه‌وتووه‌كان، جێهێشتووه.\nده‌مێنێته‌وه بڵێین: كابینه‌كانی پێشوو، قه‌یرانیان به‌قه‌یران سپاردو ته‌قینه‌وه‌ی قه‌یرانه‌كانیش، دووچاری كابینه‌ی هه‌شته‌م كرا. ئه‌مانیش ناچاری پاشكه‌وتی موچه بوون. به‌ڵام ساڵێكیشه، به‌ره‌به‌ره چاره‌سه‌ریان هێنایه ئارا. دڵنیام، مێژوو، ئابوری بایۆمه‌تری‌و چاره‌سه‌ری قه‌یرانی ئابوری، وه‌كو ده‌ستكه‌وتی گه‌وره، بۆ كابینه‌ی هه‌شته‌م تۆمار ده‌كات.


غه‌ززه ئه‌مجاره‌ش وانه‌یه‌کی له‌بیرنه‌کراو به نتانیاهۆ ده‌دات - جام کوردی\nغه‌ززه ئه‌مجاره‌ش وانه‌یه‌کی له‌بیرنه‌کراو به نتانیاهۆ ده‌دات\n06 ئایار 2019\nله کاتێکدا که ئاڵۆزییه‌کانی نوێی غه‌ززه وه‌ک کاردانه‌وه‌یه‌ک له به‌رامبه‌ر تاوانه‌کانی ڕژێمی زایۆنیستی له شه‌هید و بریندارکردنی خه‌ڵک له ڕێپێوانه‌کانی مافی گه‌ڕانه‌وه‌ی فه‌ڵه‌ستینییه‌کان بووه، به‌ڵام وه‌ڵامی توند و به‌هێزی خه‌باتگێڕانی فه‌ڵه‌ستین له به‌رامبه‌ر ئه‌م تاوانه له هاویشتنی لانیکه‌م 450 مووشه‌ک له لایه‌که‌وه وا له‌و ڕژێمه ده‌کات له داهاتوودا و له به‌رامبه‌ر ئه‌و که‌سانه‌ی که به‌شداری له‌و ڕێپێوانانه‌دا ده‌که‌ن تا ڕاده‌یه‌ک پێداچوونه‌وه به هه‌ڵسووکه‌وته‌کانیدا بکات و ته‌نانه‌ت له‌و شه‌ڕانه‌ش که ده‌سپێکه‌ری بووه، وه‌ک جاران نه‌بێت و ڕه‌چاوی ئه‌م دۆخه نوێیه بکات.\nله کاتێکدا که به پێی ڕاپۆرته میدیاییه‌کان شه‌ڕه‌که‌ی غه‌ززه زۆر قورس بینراوه به‌ڵام نزیکبوونه‌وه له ڕۆژی دامه‌زراندنی هه‌فتا و یه‌که‌مین ساڵۆگه‌ری پیلانی دامه‌زراندنی ڕژێمی زایۆنیستی وا له نتانیاهۆ ده‌کات به ئامانجی پاراستنی ئاسایشی ئه‌م ڕۆژه واز له به‌رده‌وامی و په‌ره‌پێدانی ئاڵۆزییه‌کان بێنێت.\nهه‌روه‌ها بڕیاره له ڕۆژانی داهاتوو کێبه‌ڕکێکانی ناسراو به یورۆ ویژن له ته‌ل ئه‌بیب به‌ڕێوه بچێت، جیهادی ئیسلامی هه‌ڕه‌شه‌ی ئه‌وه‌یکردووه که له ئه‌گه‌ری پێداگری نتانیاهۆ بۆ به‌رده‌وامی ئه‌م شه‌ڕه، هێرشه‌کان به‌ره‌و ته‌ل ئه‌بیب ده‌برێت. پێده‌چێت نتانیاهۆ سه‌ره‌ڕای هه‌ڕه‌شه به‌رده‌وامه‌کانی هه‌وڵ ده‌دات ئاگری ڕق و کینی فه‌ڵه‌ستینییه‌کان به کشانه‌وه‌ی له هه‌ڵوێسته‌کانی که‌م بکاته‌وه.\nهه‌روه‌ها وه‌ک چۆن که پێشتر ڕاگه‌ێندراوه، تره‌مپ به نیازه له پاش مانگی ڕه‌مه‌زان به فه‌رمی پرسی گرێبه‌ستی سه‌ده ڕابگه‌ێنێت، ئه‌مه‌ش پێویستی به هه‌لومه‌رجێکی ئارام هه‌یه و به‌رده‌وامی هێرشه‌کانی ڕژێمی زایۆنیستی به پێچه‌وانه‌ی خواستی ده‌سه‌ڵاتدارانی کۆشکی سپی ده‌بێت.\nسه‌رۆکی به‌ره‌ی ئۆپۆزسیۆنی ئیسرائیل ڕایگه‌یاندووه که نتانیاهۆ سیاسه‌تێکی بۆ دانوستانه‌کانی ئاشتی نییه و ئه‌مه‌ش بووه‌ته هۆی زیاتربوونی ئاڵۆزییه‌کان. به پێی ئه‌وه‌ی که نتانیاهۆ له هه‌وڵی پێکهێنانی کابینه‌که‌یدایه، پێش بینی ئه‌وه‌ش ده‌کرێت ئه‌مجاره به شانۆگه‌ری و ساخته‌کاری، حکومه‌تی ئێستای زایۆنیستی به براوه‌ی ئه‌م شه‌ڕه بناسێنن و به نێوه‌ندگێڕی هه‌ندێک وڵاتی وه‌ک میسر ئاگری توڕه‌بوونی فه‌ڵه‌ستینییه‌کان له ژێر خۆڵه‌مێشی ڕێکه‌وتنه کاتییه‌کاندا حه‌شار بده‌ن.\nنتانیاهۆ هه‌وڵی ده‌ربازبوون له بڕیاری دادگا ده‌دات\nفڕۆکه‌یه‌کی سیخوڕی ڕژێمی زایۆنیستی له که‌رتی غه‌ززه تێکشکا


كۆمەڵی ئیسلامی كوردستان – Page 10 – تۆڕی میدیایی خەڵک\nكۆمەڵ لەسەر 49 ملیۆنەكەی پەرلەمانتاران سزای دوو ڕاگەیاندنكاری دەدات\nخەڵك-بەشی هەواڵ بەهۆی ڕەخنەگرتن لە پەرلەمانتارانەكانیان لەسەر وەرگرتنی 49 ملیۆن دیناری خانەنشینی، كۆمەڵی ئیسلامی سزای دوو ئەندامی خۆی دەدات و لە كارەكانیان دوریان دەخاتەوە. بەپێی زانیارییەكانی...\nسەركردەیەكی كۆمەڵ: شەیدای حكومەت نین و ئەگەر نەخوێندرێینەوە دەبینە ئۆپۆزسیۆن\nخەڵك-بەشی هەواڵ ئەندامێكی ئەنجوومەنی سیاسی كۆمەڵی ئیسلامی و ئەندامی پەرلەمانی كوردستان ڕایدەگەیەنێت، زۆر شێت و شەیدای حكومەت نین، وابزانین پەكمان كەوتووە و ئەگەر بەشدارنەبین دەخورێین. بڕیارە...\nخەڵك-بەشی هەواڵ سەرۆكی فراكسیۆنی پێشووی كۆمەڵ لە پەرلەمانتاری كوردستان و پەرلەمانتاری خانەنشینكراو لەبارەی 49 ملیۆن دینارەكەوە، ڕایدەگەیەنێت، ئەوە رێزلێنانە، مافی هەموو فەرمانبەرێكە، ئەگەر ئەو یاسایە بگۆڕدرێت...\nكۆمەڵی ئیسلامی بەشداری لە حكومەت دەكات یان دەبێتە ئۆپۆزسیۆن؟\nخەڵك- بەشی هەواڵ كۆمەڵی ئیسلامی كوردستان ڕایدەگەیەنێت، كە لە داهاتوودا هەڵوێستیان دەبێت لەسەر ئەوەی بەشداری لە حكومەت دەكەن یان نا، ڕۆژنامەنووس و كادرێكی پێشكەوتووی ئەو حزبەش...\nكۆمەڵی ئیسلامی هەڵوێستی لەسەر بەشداری لە حكومەت ڕادەگەیەنێت\nخەڵك- نزار جەزا كۆمەڵی ئیسلامی كوردستان هەڵوێستی خۆی لەسەر بەشداری كردن لە حكومەت یان بوون بە ئۆپۆزسیۆن ڕادەگەیەنێت و جەختیشدەكاتەوە، كە تانە لە ئەنجامی هەڵبژاردنی پەرلەمان...\n(خەڵك) هەڵوێستی كۆمەڵی ئیسلامی لەسەر ئەنجامەكانی هەڵبژاردن ئاشكرا دەكات\nخەڵك-بەشی هەواڵ بڕیاردەری ئەنجومەنی سەركردایەتی كۆمەڵی ئیسلامی رایدەگەیەنێت، ساختەكاری زۆر كراوە بەتایبەت لەبەرانبەر كۆمەڵی ئیسلامی و قسەی خۆمان دەبێت. دوای راگەیاندنی ئەنجامەكانی هەڵبژاردن، چەند لایەنێكی سیاسی...\nبەرپرسێكی كۆمەڵ لەسەر بەشداریكردنیان لە حكومەتی داهاتوو روونكردنەوە دەدات\nخەڵك-بەشی هەواڵ ئەندامێكی سەركردایەتیی كۆمەڵی ئیسلامی رایدەگەیەنێت، هێشتا زووە بۆ بڕیاردان لە بەشداریكردن لە حكومەتی داهاتووی هەرێم. تا ئێستا كۆمسیۆن ئەنجامەكانی هەڵبژاردنی رانەگەیاندووە و لایەنەكانیش دوو...\nعەلی باپیر وەڵامی شاسوار عەبدولواحید دەداتەوە\nخەڵك – بەشی هەواڵ ئەمیری كۆمەڵی ئیسلامی لە نامەیەكدا بۆ سەرۆكی جوڵانەوەی نەوەی نوێ ڕایدەگەیەنێت، لە مێژە باس و خواسی پێكهێنانی بەرەیەك، كە ڕەخنەیان لەم واقیعە...\nخەڵك-بەشی هەواڵ ئەندامێكی ئەنجومەنی نوێنەرانی عێراق لە فراكسیۆنی كۆمەڵ رایدەگەیەنێت، كۆمەڵ بەشداری حكومەتی داهاتووی عێراق دەكات و هاوكات رەخنەش لە چۆنێتی كارەكانی عادل عبدولمەهدی دەگرێت. سەرەتای...